| De quibusdam uineis in Monte Uallesio . | Wibertus Ambianensis , officialis domini Remensis omnibus ad quos littere iste peruenerint , in Domino salutem . Nouerit uniuersitas uestra quod Ernaudus de Oriente et Margareta uxor sua cum iter acciperent proficiscendi ad partes transmarinas in presentia nostra constituti recognouerunt se quasdam uineas suas quas acquisierant in Monte Ualesio sitas iampredicte ecclesie Beati Nichasii Remensis in elemosinam contulisse post decessum eorum possidendas , quas etiam uineas dicta ecclesia dudum excoli fecit ad medietatem ; innouarerunt autem coram nobis idem B E . et uxor sua eandem elemosinam ita quod quamdiu ipsi uixerint , medietatem fructuum uinearum ipsarum sicut antea fecerant percipient et ecclesia medietatem ; altero uero eorum decedente superstes nichilominus quoad uixerit , eandem medietatem habebit ; ad quam medietatem recipiendam Ponciam la Beche , uel heredes eius ipsa decedente dictus E . et uxor sua quamdiu erunt extra patriam hanc loco sui constituerunt , ita etiam quod si ipsa Poncia uoluerit uineas excolet et totum fructum earum percipiet ; redeuntibus autem ipsis E . et Margareta , uel eorum altero ad ipsos uel ad ipsorum alterum predicta medietas sicut prius reuertetur et post amborum decessum sepedicte uinee remanebunt ecclesie memorate , integre et absolute perpetuo possidende . In cuius rei testimonium , presentes litteras emisimus sigillo curie Remensis communitas . Actum anno gratie M ° CC ° quartodecimo , mense iunio .

Monte Uallesio

Wibertus

Ambianensis

Remensis

Ernaudus de Oriente

Margareta

Monte Ualesio

Beati Nichasii Remensis

Beche

Poncia

Margareta

Remensis


Alexander episcopus seruus seruorum Dei uniuersis abbatibus et cetera . Uolentes ut ad commune capitulum uestrum conueniant uniuersi tam exempti quam non exempti abbates et priores , abbates proprios non habentes , iuxta constitutionem concilii generalis eis qui ad presidendum futuris capitulis fuerint ordinati conuocandi abbates et priores predictos et cogendi per censuram ecclesiasticam ut ad illud accedant et diffinitiones regulares que ibidem pro tempore fuerint ordinate recipiant et obseruent non obstante si aliquibus personis a sede apostolica sit indultum quod interdicti , suspendi uel excommunicari non possint per litteras apostolicas plenam et expressam ac de uerbo ad uerbum non facientes de indulto huiusmodi mentionem et quibuslibet aliis ipsius ordinis indulgenciis de quibus specialem fieri mentionem in presentibus oporteat liberam auctoritate presentium concedimus facultatem , nichilominus iniungentes ut eisdem abbatibus et prioribus non deferant in hac parte nisi forte prepeditione forent . . . ca ' prepediti . Datum Neapoli XI kalendas ianuarii , pontificatus nostri anno primo .

Alexander

Neapoli


| DE CONTROUERSIA INTER NOS ET PRESBYTERUM DE DONO MARTINO | Sancti Thimotei canonicus , magister R . eiusdem loci presbyter et magister W . Sancti Martini presbyter Remensis , omnibus presens scriptum , inspecturis in Domino salutem . Nouerit uniuersitas uestra quod cum auctor magistri Roberti de Corcon , apostolice sedis legati coram nobis questio uerteretur inter ecclesiam Sancti Nichasii Remensis ex una parte et Misonem presbyterum de Donno Martino ex altera super obuentionibus altaris eiusdem loci et rebus aliis post multas altercationes tandem de assensu partium compromissum fuit in arbitros in Stephanum scilicet monachum Sancti Nichasii et Laurentium qui quondam presbyter de Donno Martino extiterat qui arbitri de consilio prudentium uirorum arbitrati sunt : quod ecclesia Sancti Nichasii in altari de Donno Martino in tribus festis annualibus et in presentia corporum defunctorum duas partes oblationum recipiet et presbyter tertiam ; in priuatis uero missis , in elemosinis mutuis , in nuptiarum benedictionibus , in feminarum reconciliationibus , in omnibus oblationibus , in omnibus beneficiis quicquomodo occasione altaris prouenientibus dicta ecclesia Sancti Nichasii medietatem habebit , presbyter aliam ; preterea presbyter denarios baptisteriorum , communia nuptiarum et reconciliationum , uisitationes infirmorum et obuentiones que ad adorandam Crucem feria sexta ante Pascha fiunt solus percipiet . Ad hoc autem inuiolabiliter obseruandum bona fide , presbyter fidei cautione se obligauit ecclesia Sancti Nichasii si a iamdicto arbitro resiliat C . solidos iudicibus dare tenetur . Unde sunt plegii Albricus Copesca et Garinus Guions . In cuius rei testimonium litteras presentes exhibuimus sigillorum nostrorum appensione munitas . Actum anno gratie M ° CC ° XIIII ° , mense octobri .

MARTINO

Remensis

Roberti de Corcon

Sancti Nichasii Remensis

Misonem presbyterum de Donno Martino

Stephanum

Sancti Nichasii

Laurentium

Martino

Sancti Nichasii

Donno Martino

Sancti Nichasii

Sancti Nichasii

Albricus Copesca

Garinus Guions


| DE DECIMA GERARDI DE PROUISUEL INFRA PARROCHIATA DE CERIS NOBIS UENDITA | Magister Bonus , officialis domni Hugonis Remensis archidiaconi , omnibus ad quos littere iste peruenerint in Domino salutem . Nouerint uniuersi quod Gerardus , miles de Prouisuel , de assensu uxoris sue et liberorum suorum , uendidit ecclesie Sancti Nichasii Remensis quicquid habebat in omnibus commodis in decima maiori et minori infra parrochiatum de Ceris , precio ducentarum librarum remensis monete C solidis minus , cum autem iamdicta decima de feudo domini Guidonis de Ceris esset et ab eo idem Gerardus eam in feudum possideret , idem Guido , de assensu Anselidis uxoris sue et heredum suorum iamdictum feudum prenominate ecclesie in elemosinam contulit , renuntians omni iuri sibi competenti et etiam competituro et iamdictum feudum ad petitionem Drogonis , abbatis Sancti Nichasii eidem ecclesie , perpetuo possidendum concessit ; sciendum preterea quod dictus Guido assensu uxoris sue memorate et hominum tam militum quam mansionariorum in tota parrochia de Ceris infra dominium suum manentium ordinauit et perpetuo sic fore constituit ut decime totius parrochiatus de Ceris ad eandem parrochiam de Ceris pertinentes sicut solent et debent extra uillas in territorio solui ita de cetero in uillis reddantur , ita etiam quod quilibet hominum ante horreum suum uel ante domum uel intra decimam reddent nuncii autem ecclesie decimam perceptam in horreum suum uel quocumque uoluerint deducere poterunt et reponere terragio ipsius Guidonis seorsum remanente ; quatuor autem iornalia terre que fuerunt Soiberti de assensu Emmeline uxoris sue assignauit eidem ecclesie dictus Guido pro terra in qua uinea sua apud Ceris sita est . Hec autem sepedictus Guido et uxor sua memorata , interposita fide garandire tenentur . In cuius rei testimonium , presentes litteras sigillo curie domini mei muniri feci . Actum anno M ° CC ° XUIII ° , mense aprili .

PROUISUEL

Bonus

Hugonis

Remensis

Gerardus

Prouisuel

Sancti Nichasii Remensis

Ceris

Guidonis de Ceris

Gerardus

Guido

Anselidis

Drogonis

Sancti Nichasii

Guido

Ceris

Ceris

Ceris

Guidonis

Soiberti de assensu Emmeline

Guido

Ceris

Guido


| DE CERIS | Ego Guido , dominus de Ceris , notum facio uniuersis presentes litteras inspecturis quod Gerardus de Prouisuel , miles , de assensu uxoris sue et liberorum suorum , uendidit ecclesie Sancti Nichasii Remensis quicquid habebat in omnibus commodis in decima maiori et minuta infra parrochiatum de Ceris , precio ducentarum librarum remensis ( monete ) C solidis minus . Cum uero iamdicta decima de feudo meo esset et idem Gerardus eam a me in feudum possideret , de assensu Anselidis uxoris mee et heredum meorum , iamdictum feudum prenominate ecclesie in elemosinam contuli , renuntians omni iuri michi competenti et etiam competituro et iamdictum feudum ad petitionem Drogonis abbatis Sancti Nichasii eidem ecclesie perpetuo possidendum concessi ; sciendum preterea quod ego assensu uxoris mee memorate et hominum in tota parrochia de Ceris infra dominium meum manentium ordinaui et perpetuo sic fore constitui ut decime totius parrochiatus de Ceris ad eandem parrochiam de Ceris pertinentes , sicut solent et debent extra uillas in territorio solui , ita de cetero in uillis reddantur ; ita etiam quod quilibet hominum ante horreum suum uel quocumque uoluerint deducere poterunt et reponere , terragio meo seorsum remanente ; quatuor autem iornalia terre que fuerunt Soiberti , de assensu Emmeline uxoris sue , eidem ecclesie pro terra in qua sita est uinea mea apud Ceris assignaui ; hec autem ego et predicta uxor mea , fide interposita , garantire tenemur . Ut autem hec rata et inconcussa permaneant , presentem cartam sigillo meo munire curaui . Actum anno Domini , M ° CC ° XUIII ° , in fine martii .

Guido

Ceris

Gerardus de Prouisuel

Sancti Nichasii Remensis

Ceris

Gerardus

Anselidis

Drogonis

Sancti Nichasii

Ceris

Ceris

Ceris

Soiberti

Emmeline

Ceris


| ITEM DE CERIS | miseratione diuina Beluacensis electus , omnibus presentes litteras inspecturis , in Domino salutem . Nouerint uniuersi quod Gerardus miles de Prouisiez et Elisabeth uxor eius in presentia nostra constituti recognouerunt se uendidisse ecclesie Sancti Nichasii Remensis precio ducentarum librarum remensis ( monete ) C solidis minus quicquid habebant in decima de Ceris tam magna quam minuta et de eadem decima se deuestierunt in manu nostra fidem interponentes quod legittimam inde portabunt garandiam contra omnes qui super hoc iuri stare uoluerint , et fideiussores inde constituerunt Macharium de Nouo Castro et Henricum de Sorse milites ; nos autem , uices domini Remensis tam in spiritualibus quam in temporalibus gerentes supradictam ecclesiam inuestiuimus de decima memorata ; hanc uenditionem laudauerunt coram nobis Iohannes Radulfus clericus , Petrus , Agnes et Ermingardis liberi eorumdem ; dicta quoque Elisabeth recognouit coram nobis quod non coacta sed spontanea uoluntate uenditionem fecerat memoratam et quicquid iuris ex parte dotis ibidem habebat quittauit omnino fidem interponens de non reclamando . In cuius rei testimonium , presentes litteras sigilli nostri appensione fecimus roborari . Actum anno Domini , M ° CC ° XUIII ° , mense aprilis .

Beluacensis

Gerardus miles de Prouisiez

Elisabeth

Sancti Nichasii Remensis

Ceris

Nouo Castro

Henricum de Sorse

Remensis

Iohannes Radulfus

Petrus

Agnes

Ermingardis

Elisabeth


| DE COMPOSITIONE INTER NOS ET DOMINUM TH DE SENZEILLES | Ego Theodericus , dominus de Sanzeilles , notum facio uniuersis presentibus et futuris quod cum inter me ex una parte et ecclesiam Sancti Nichasii ex altera super quibusdam iniuriis a me et predecessoribus meis in uilla de Sanzeilles et pertinentiis eius eidem ecclesie illatis diutius fuisset litigatum , tandem amicabili compositione interueniente per declarationem iuris mei et iuris predicte ecclesie renuntiatione instrumentorum eiusdem ecclesie facta omnino a lite discendentes sub hac forma composiuimus quod in omnibus commodis duarum uillarum scilicet de Senzeilles et de Somain et redditibus et prouentibus omnino et banno et iusticia excipiuntur autem sanguis et burina et assisia in quibus nichil percipiet ecclesia memorata sed totum ad ius meum pertinet ; excipiuntur etiam uiuaria duarum uillarum in quibus nullam pro piscatura uel alia causa retinuit ecclesia consuetudinem sed exclusas de meo teneor reficere et retinere . Sciendum est etiam quod forestarium in nemore et seruientem fidelem in uilla ad ius suum conseruandum pro parte sua ponet ecclesia et forestarius estochagium suum in nemore accipiet ; et ego similiter seruientes meos in nemore et maiorem in uilla possum constituere et memorati seruientes tam mei quam ecclesie necnon et furnarius de Sanzeilles et molendinarius de Somain tenentur utrimque mutuam facere fidelitarem ; nec pretereundum quod in inferiori molendino de Senzeilles tres partes habet ecclesia et in superiori quartam ; notandum etiam quod culturas et curtillos et capones et redditus ex inde prouenientes ego et ecclesia sicut hactenus percepimus , ita adhuc integre et absque aliqua inquietatione pro consuetis portionibus percipiemus , saluo nichilominus eidem ecclesie iure altaris et omnibus pertinentiis suis et feodis sicut ea habere consueuit ; in atrio etiam manebunt illi qui modo manent et eorum successores et si quos forenses ibidem uenire contigerit ab ecclesia eisdem masure assignabuntur et redditos suos de eis percipiet sicut percipere consueuit ; et sciendum quod dicti mansionarii aisantias communes sicut alii de uilla habebunt . Per hanc autem compositionem omnibus instrumentis et antiquis confirmationibus siue cyrographis per que donatio de Senzeilles eidem ecclesie erat confirmata quantum ad supradictas querelas penitus est renuntiatum . Hec compositio facta est et confirmata de assensu M . uxoris mee et liberorum meorum ; et super ea firmiter obseruanda fidem interposui corporalem . In cuius rei testimonium , presentes litteras sigilli mei appensione confirmaui . Actum anno gratie M ° CC ° XUII ° , mense iunii .

Theodericus

Sanzeilles

Sancti Nichasii

Sanzeilles

Senzeilles

Somain

Sanzeilles

Somain

Senzeilles

Senzeilles


| Item de compositione inter nos et dominum de Senzelles coram iudicibus . | M . abbas 0 et P . prior et H . presbyter Sancti Theoderici Remensis diocesis omnibus ad quos littere peruenerint in Domino salutem . Nouerint uniuersi quos cum inter ecclesiam Sancti Nichasii Remensis ex una parte et Theodericum dominum de Senzeilles ex altera coram nobis auctoritate apostolica questio uerteretur super quibusdam iniuriis ab ipso domino Th . et predecessoribus suis in uilla de Senzeilles et pertinentiis eius eidem ecclesie illatis , tandem amicabili compositione interueniente per declarationem iuris utriusque partis renuntiatione instrumentorum eiusdem ecclesie facta a lite discedentes omnino sicut E in eorum autenticis super hoc confectis uidimus contineri partes inter se composuerunt sub hac forma quod in omnibus commodis duarum uillarum scilicet de Senzeilles et F de Somaing habet ecclesia quartam partem uidelicet in siluis , terris , aquis , pratis , furno de Senzeilles et molendino de Somaing habet et redditibus et prouentibus omnibus et banno et iusticia ; excipiuntur autem sanguis et burina et assisia G in quibus nichil percipiet ecclesia sed totum ad ius domini de Senzeilles pertinet ; excipiunt etiam uiuaria duarum uillarum in quibus pro piscatura | uel alia causa nullam retinuit ecclesia consuetudinem sed exclusas prefatus dominus de suo tenetur reficere et retinere ; sciendum est etiam quod forestarium in nemore et seruientem fidelem in uilla ponet ecclesia pro parte sua ad ius suum conseruandum et forestarius estochagium suum in nemore accipiet ; similiter etiam dominus de Senzeilles seruientes suos in nemore et maiorem suum in uilla potest constituere et memorati seruientes tam ecclesie quam domini prefati necnon et furnarius de Sanzeilles et molendinarius de Somaing tenentur utrimque mutuam facere fidelitatem ; nec pretereundum quod in inferiori molendino de Senzeilles tres partes habet ecclesia in superiori quartam ; notandum etiam quod culturas et curtillos et capones ex inde prouenientes sicut hactenus ecclesia et dictus dominus de Sanzeilles perceperunt ita adhuc integre et absque aliqua inquietatione ' pro consuetis I portionibus percipient , saluo nichilominus ecclesie iure altaris et omnibus pertinentiis suis et feodis , sicut ea habere consueuit , in atrio etiam manebunt illi qui modo manent et eorum successores et si quos forenses ibidem uenire contigerit ab ecclesia masure K eisdem assignabuntur et redditus suos de eis percipiet sicut percipere consueuit ; et sciendum quod dicti mansionarii aisantias communes sicut et alii de uilla habebunt . Per hanc autem compositionem omnibus instrumentis et antiquis confirmationibus siue cyrographis per que donatio de Sanzeilles eidem erat confirmata quantum ad supradictas querelas penitus est renuntiatum . Hec compositio facta est et confirmata de assensu M . uxoris domini memorati et liberorum suorum , et super ea firmiter obseruanda sepedictus dominus fidem interposuit corporalem . Nos autem dictam compositionem sicut de communi partium assensu facta est et confirmata ratam habentes et gratam eam presentis scripti patrocinio et sigillorum nostrorum appensione communimus . Actum anno gratie M ° CC ° septimodecimo , mense iuni .

Senzelles

Theoderici

Sancti Nichasii Remensis

Theodericum

Senzeilles

Senzeilles

Senzeilles

Somaing

Senzeilles

Somaing

Senzeilles

Senzeilles

Sanzeilles

Somaing

Senzeilles

Sanzeilles

Sanzeilles


| De decima de Sancti Germanimonte . | Albericus Dei gratia Remensis archiepiscopus , omnibus presentes litteras inspecturis , in Domino salutem . Noueritis quod Herbertus Periers et PascaL , uxor eius , in nostra presentia constituti uendiderunt precio centum et quindecim librarum remensium ecclesie Sancti Nichasii Remensis quicquid habebant et percipiebant in decima de Sancti Germani Monte tam maiori quam minuta , fide interposita promittentes quod super hoc aduersus omnes qui iuri stare uoluerint eidem ecclesie legittimam garandiam portabunt et de hoc constituerunt fideiussores Robaudum et Baletum et in contrauadium posuerunt uiginti M sextarios frumenti qui sibi debentur apud Barras ; item etiam Herbertus et PascaL uxor sua de dicta se decima in nostra presentia deuestierunt et in manu nostra resignauerunt , et nos ad petitionem eorumdem , prefatam ecclesiam inuestiuimus de eadem . In cuius rei testimonium presentes litteras sigilli nostri appensione fecimus communiri . Datum per manum Hugonis , cancellarii nostri , anno gratie M ° CC ° septimo decimo , mense iunio .

Sancti Germanimonte

Albericus

Remensis

Herbertus Periers

PascaL

Sancti Nichasii Remensis

Sancti Germani Monte

Robaudum

Baletum

Barras

Herbertus

PascaL

Hugonis


| De uinea in territorio de Flori . | Ego Alanus , miles de Uernolio , omnibus presentes litteras inspecturis salutem . Nouerint uniuersi tam presentes quam futuri quod Wibertus et Milo fratres de Uillari Aleran , uendiderunt ecclesie Sancti Nichasii Remensis , precio XIIIIcim librarum remensium quamdam uineam quam possidebant in territorio de Florei N , sitam in loco qui dicitur Chaisnoit . Ego uero cum predicta uinea in dominio meo esset sita , concessi predicte ecclesie eam , libere et pacifice in perpetuum possidendam , saluo michi censu trium denariorum . Concessi etiam predicte ecclesie terras et uineas quas hactenus possedit in prefato territorio , libere et pacifice in perpetuum possidendas , saluo michi censu XIIcim denariorum et obolo et una mina 3 auene sicut hactenus michi solui consueuit ecclesia ; hanc concessionem uxor mea Eustachia et filius meus Petrus , spontanee approbauerunt . In cuius rei testimonio 0 presentes litteras sigilli mei munimine feci roborari . Actum anno ab Incarnatione Domini millesimo ducentesimo P octauo decimo , mense februario .

Flori

Alanus

Uernolio

Wibertus

Milo

Uillari

Aleran

Sancti Nichasii Remensis

Florei

Chaisnoit

Eustachia

Petrus


| De molendino de Urileio et aqua . | Hugo de Sarqeux 4 , Remensis ecclesie archidiaconus , omnibus ad quos littere iste peruenerint in Domino salutem . Nouerit uniuersitas uestra quod dominus Ioifridus de Taisseio 5 et Maria uxor eius ex una parte et ecclesia Sancti Nichasii Remensis ex altera taliter conuenerunt coram nobis quod dicti Ioifridus et uxor eius quicquid iuris in omnibus prouentibus habebant in molendino de Urilleio 6 et in aqua subtus molendinum et quicquid iuris habebant in aqua de super molendinum in quantum unus martellus extra ab hostio molendini illius possit iactari de assensu et laudatione liberorum suorum eidem ecclesie perpetuo possidendum concesserunt , pro omni iure quod dicta ecclesia habebat in molendinis ad Moncellos de Taisseio et pro duodecim sextariis frumenti quos habebat annuatim in sextellagio Remense que eadem ecclesia dictis Ioifrido et Marie pro predictis in excambium contulit ; quia uero res predictorum Ioifridi et Marie maioris erat ualoris , dicta ecclesia octoginta libras remenses eis dedit . Contractum autem , a memorata ecclesia ex una parte , et a predictis Ioifrido et Marie ex altera mutuo factum dominus Petrus de Maiseio et dominus Balduinus filius eius et dominus Ebalus de Proiliaco , milites , laudauerunt et approbauerunt et tam ipsi quam predicti Ioifridus et Maria uxor eius et liberi ipsorum firmiter promiserunt quod per se uel per alios nullatenus de cetero reclamabunt , nec dictam ecclesiam super hoc aliquatenus inquietabunt ; immo dicti Ioifridus et Maria eidem ecclesie legittimam tenentur por tare garandiam aduersus omnes qui iuri parere uoluerint ; super hiis etiam tenendis constituti sunt plegii dominus Guido Q de Uerzenaio , dominus Radulfus de Calmisiaco , Renaldus de Taisseio et Petrus et Balduinus predicti et Ebalus , milites ; hoc autem factum est de assensu et laudatione domini Nicholai de Benna ad quem feodus predicti molendini de Urilleio et aque dinoscebatur pertinere . In cuius rei testimonium presentes litteras sigillo nostro fecimus communiri . Actum anno Domini millesimo ducentesimo octauo decimo .

Urileio

Hugo de Sarqeux

Remensis

Ioifridus de Taisseio 5

Maria

Sancti Nichasii Remensis

Ioifridus

Urilleio

Moncellos

Taisseio

Remense

Ioifrido

Marie

Ioifridi

Ioifrido

Petrus de Maiseio

Balduinus filius

Ebalus de Proiliaco

Ioifridus

Maria

Ioifridus

Maria

Guido Q de Uerzenaio

Radulfus de Calmisiaco

Renaldus de Taisseio

Petrus

Balduinus

Ebalus

Nicholai de Benna

Urilleio


| DE IIIIa PARTE DECIME DE BUXOLIO . | Ego Henricus , Trecensis comes palatinus , notum facio tam presentibus quam futuris quod nobilis mulier Mabilia , soror Guidonis de Meso Thecelini , ecclesie Beati Nichasii Remensis in elemosinam contulit , legauit quartam partem totius decime de Buxolio et UI uirgas terre et IIIIor falcatas prati que omnia tenebant R a me in feodum ; hoc autem in presentia mea , coram karissimo auunculo meo Willermo Remensi archiepiscopo , laudauerunt et concesserunt Guido de Meso Thecelini frater predicte Mabilie et uxor eius Princissa et Guido de Sancto Uitricio nepos predicti G . S qui prefatus Guido de Meso Thecelini predictam , iure hereditario , ad se descendere dicebat et Petrus de Germania qui Petrus medietatem UI uigerum terre et IIIIor falcatarum prati que ei de iure patris deuerterant , reclamabat ; ego uero hanc elemosinam per manum meam prefate ecclesie collatam , insuper et omnia que in eadem uilla de Buxolio , uel per elemosinam uel per emptionem , acquisita predicta possidet ecclesia , ad petitionem auunculi mei Willermi Remensis archiepiscopi , concedo et tam presentis scripti munimine quam sigilli mei impressione confirmo . Actum est hoc apud Trecas , anno M ° C ° LXXX ° IX , datum per manum Hayderici cancellarii ; nota Willermi .

Henricus

Trecensis

Mabilia

Meso Thecelini

Beati Nichasii Remensis

Buxolio

Willermo

Remensi

Guido de Meso Thecelini

Mabilie

Princissa

Sancto Uitricio

Guido de Meso Thecelini

Petrus de Germania

Petrus

Buxolio

Willermi

Remensis

Trecas

Hayderici

Willermi


| DE ANNUALIBUS PREBENDIS DE CLAROMONTE ET SANCTI EVERMUNDI DE CREDULIO . | In nomine Sancte et individue Trinitatis , amen . Ego Radulfus , comes Claromontis , tam futuris quam presentibus imperpetuum . Notum est milites Ierosolimitanos Deo totique Xristianitati studiosissime servientes , sevissimis paganorum insidiis confidenter resistere et pro ecclesia Dei et nostra fide defendenda totam etatem suam impindere morique pro populo Dei non formidare . Quando igitur sanctius operantur et ad militandum plura eis sunt necessaria , tanto diligentius a fidelibus decet eis stipendia provideri , ne , si illorum deficiat militia , tota Xristianitas gravissima incurrat pericula . Hac ego ductus recordatione , pro anima patris et matris mee et pro me et uxore mea et filio meo , quem dedit michi Dominus , annuales prebendarum ecclesie Beati Arnulfi de Claromonte et ecclesie Sancti Evermundi de Crayl predictis fratribus in perpetuum possidendos donavi . Ne quis etiam huic contradicat donationi , presentem paginam sigilli mei impressione confirmavi , ut quocumque modo quelibet predictarum prebendarum vacaverit vel qualicunque pacto de persona in personam transierit , unius anni beneficium integrum , quociens hoc acciderit , predicti fratres accipiant . Hujus donationis testes sunt : Simon , frater ipsius comitis , Simon de Sancto Sansone , Hugo Aguillon et ejus duo fratres , Reginaldus et Galterannus , Odo de Angevilers , Odo de Ronqueroles et Lancelinus , frater ejus , Robertus de Cunti , Arnulfus de Oeni , Simon Morvileys , annus millesimo centesimo sexagesimo octavus .

Radulfus

Claromontis

Dominus

Beati Arnulfi de Claromonte

Sancti Evermundi

Simon

Simon de Sancto Sansone

Hugo Aguillon

Reginaldus

Galterannus

Odo de Angevilers

Odo de Ronqueroles

Lancelinus

Robertus de Cunti

Arnulfus de Oeni

Simon Morvileys


In nomine Sancte et individue Trinitatis , ego Henricus , divina miseratione Belvacensis episcopus , tam futuris quam presentibus imperpetuum . Milites Templi Iherosolimitani cum districte Deo tam periculosissime proximo serviunt , qui proprii sanguinis vilitate concepta telis se objiciunt paganorum et pro ecclesia defendanda lucem istam contempnere animasque suas ponere non reformidant et implentes eam qua majorem Dominus esse negat in hominibus caritatem . Quo ergo sanctius et utilius operantur et ad militandum plura eis necessaria sunt , eo diligencius a fidelibus decet eis stipendia provideri et super hoc ex officio nostro eos resque eorum tueri debemus et que ipsis pie ac racionabiliter collata fuerint a nobis vel ab aliis , ut fixa et inconvulsa rataque eis permaneant satagere . Quocirca annuales prebendarum Beate Marie de Monchiaco in manus Sansonis , venerabilis Remensis archiepiscopi et nostras , redditus , assensu et concessione Drogonis de Petrafonte , qui Monchiaco preerat et Nevelonis , filii sui , et de manu nostra a predictis fratribus susceptos eisdem in perpetuum possidendos confirmamus presentemque paginam , ne quis contradicat , sigilli nostri impressione communimus , ut quomodocumque quelibet earum prebendarum vacaverit vel qualicumque pacto de persona ad personam transierit , unius anni beneficium integrum , quotiens hoc acciderit , fratres Templi accipiant et , tam pro nobis quam pro canonicis vivis aut mortuis attencius orent . Nulla ergo persona huic pie constitutioni contradicere presumat et , si quis hoc attemptaverit , offensam Dei timeat . Testes quoque idonei adhibiti sunt quo id firmius perseveret . S . Bauduini , Noviomensis episcopi . S . Ivonis , Suessionensis comitis .

Henricus

Belvacensis

Templi

Iherosolimitani

Monchiaco

Sansonis

Remensis

Drogonis de Petrafonte

Monchiaco

Nevelonis

Bauduini

Noviomensis

Ivonis

Suessionensis


| DE CENSUM DOMUS PHILLIPPI DE BELLO LEPORIO . | Omnibus présentes litteras inspecturis , B . , decanus Belvacensis , salutem in Domino . Notum vobis facimus quod , constitutus coram nobis , Symon Bardoul recognovit se non habere censum aliquem fundi terre in domo et tenamento quod fuit Philippi de Bello Leporario , sito super aquam , ante domum que fuit Noëli de Baaylles , et , si quem fundum vel censum fundi in dictis domo et tenamento haberet , ipse Symeon fratribus militie Templi eumdem in perpetuum quitavit et dicti fratres eidem Symeoni , pro quitatione illa facta , questionem quam contra ipsum Symeonem movebant , occasione dicti tenamenti et aliorum , coram judicibus delegatis benigniter remiserunt . Datum anno Domini Mº CCº XXXº septimo .

Belvacensis

Symon Bardoul

Philippi de Bello Leporario

Noëli de Baaylles

Symeon

Symeoni

Symeonem


| DE DISCORDIA INTER FRATRES MILITIE TEMPLI ET EUSTACHIUM DE FALIVILIER . | Omnibus . . . R . , decanus Belvacensis , salutem in Domino . Noverint universi quod , cum discordia esset inter viros religiosos preceptorem et fratres militie Templi , ex una parte , et Eustachium de Falivilier et Margaretam , ejus uxorem , ex alia , super eo quod dicti preceptor et fratres dicebant dictos Eustachium et Margaretam , ejus uxorem , teneri eisdem singulis annis in viginti sex solidos parisis annui census , ad terminos in civitate Belvacensi usitatos , super domum suam cum omnibus ejusdem domus appendiciis , in qua ad presens manent , sitam in vico molendini de Rastello , inter domum Guillelmi de Poolloy , ex una parte , et domum que fuit quondam Ysabeldis Bosquiete , ex altera et super arreragiist dicti census . Tandem dicti Eustachius et Margareta , ejus uxor , coram nobis constituti , recognoverunt se teneri predictis preceptori et fratribus in dictis viginti sex solidos parisis annui census super domum predictam , cum appendiciis ejusdem , ad terminos in dicta civitate , ut dictum est , usitatos : promitentes , fide data , se reddituros predictis preceptori et fratribus dictum censum de cetero ad terminos memoratos , heredes suos et omnes alios predicte domus possessores et in dictam domum ad dictum censum in posterum obligantes . Actum anno Domini Mº CCº quinquagesimo quarto , mense junio .

Belvacensis

Eustachium de Falivilier

Margaretam

Eustachium

Margaretam

Belvacensi

Rastello

Guillelmi de Poolloy

Ysabeldis Bosquiete

Eustachius

Margareta


Omnibus . . . R . decanus Belvacensis . . . Noverint universi quod , constituti in presentia nostra , Johannes Bultel et ejus uxor , qui moti devotione dederunt fratribus militie Templi de Sancto Pantaleone Belvacensi duas masuras quas habebant in Caigneus et quadraginta tres minas terre quas habebant in pluribus peciis , in territorio tam illius loci quam de Lavrechines et Rochi et promiserunt ea garandisare . Actum anno Domini Mº CCº quinquagesimo quinto , mense septembris .

R

Belvacensis

Johannes Bultel

Sancto Pantaleone Belvacensi

Lavrechines

Rochi


| QUOD LICET FRATRES MILICIE TEMPLI FACERE POSTERLAM IN MURO CIVITATIS . | Ludovicus , Dei gratia rex Francorum et dux Aquitanorum , A . , eggregio Belvacensi castellano , et omnibus aliis baronibus , militibus et burgensibus nobis dilectissimis salutem et nostram gratiam . Super dilectione et beneficiis que , pro Deo et liberalitate vestra militibus Templi contulistis , vobis gratias multimodas referimus et quod a bono non desistatis incepto , vobis supplicamus . Proinde vero vobis innotescimus quod nos eisdem militibus Templi , qui veri milites Xristi sunt , pro Deo et salute anime nostre posterlam in muro civitatis nostre , per quam possint intrare ad domum suam et exire , edificare concedimus . Et pro eisdem nobilitatem vestram deprecamur quatinus eos et omnes bona eorum que circa vos sunt , prout vestra conservetis neque de suis rebus ullo modo irrogari injuriam permittatis . Valete .

Ludovicus

Francorum

Aquitanorum

A

Belvacensi


| DE TERRA QUE VOCATUR MAMSUS EPISCOPI . | Ludovicus , Dei gratia Francorum rex et Aquitanoruum dux , militibus Templi imperpetuum . Noverint tam presentes quam futuri quod Odo , Belvacensis episcopus , dedit militibus Templi , apud Belvacum , terram que vocatur Mansum Episcopi , quod et nos concessimus . Et , ut ratum et inviolabile permaneat illud donum , sigilli nostri auctoritate corroboramus . Actum est hoc anno Incarnationis Dominice MCXL , regni nostri octavo , astantibus in palatio nostro quorum nomina et signa subscribuntur : S . Radulfi dapiferi . S . Guillelmi buticularii . S . Mathei camerarii . S . Maihei constabularii . Data per manum Natalis cancellarii .

Ludovicus

Francorum

Aquitanoruum

Odo

Belvacensis

Belvacum

Mansum Episcopi

Radulfi

S.

Guillelmi

Mathei

Maihei

Natalis


| DE TERRA QUE EST JUXTA SANCTUM PANTHALEONEM . | Bartholomeus , Belvacensis episcopus , universis fidelibus imperpetuum . Ad noticiam tam futurorum quam presentium volumus pervenire quod Reinaudus de Triecoc , homo noster , terram que est juxta Sanctum Pantaleonem , quam de nobis tenebat , fratribus Templi in elemosinam dedit et ut donum illud stare concederemus a nobis benigne postulavit . Nos autem , caritatis intuitu , honeste ipsius peticioni acquievimus et ut illa donatio a nullo violari valeat , sed firma et incopcussa permaneat imperpetum , eam presentis pagine testimonio et sigilli nostri patrocinio communivimus et , ad ampliorem confirmationem , testes qui dono interfuerunt subscribi fecimus . Signum Henrici , abbatis de Sancto Quintino . S . Ricardi , abbatis de Ruricurte . S . Guillelmi , vicedomini de Gerborredo . S . Helye , fratris ejus . S . Odonis de Angivilari . S . Arnulfi , fratris ejus . S . Wermundi de Triecoc . S . Radulfi d'Aridel . S . Clari , servientis Renaudi de Triecoc . Actum anno Incarnationis Dominice Mº CCº LXº quinto , apud Sanctum Justum .

Bartholomeus

Belvacensis

Reinaudus de Triecoc

Sanctum Pantaleonem

Henrici

Sancto Quintino

Ricardi

Ruricurte

Guillelmi

Gerborredo

Helye

Odonis de Angivilari

Arnulfi

S.

Wermundi de Triecoc

Radulfi d'Aridel

Clari

Renaudi de Triecoc

Sanctum Justum


| DE CENTUM SOLIDIS ANNUI CENSUS VENDITIS SUPER DOMOS H . DE VERGELAI SITAS IN TALLIARIA ET POTERIA . | Gaufridus , decanus Belvacensis , omnibus Christi fidelibus presentium noticiam habituris , in Domino salutem . Noverint universi quod Henricus de Verzelai , civis Belvacensis crucesignatus , antequam iter peregrinationis in Terram Sanctam arriperet , ad presentiam nostram accedens , recognovit coram nobis se vendidisse imperpetuum domui militie Templi centum solidos annui census , ob votum suum in Terram Sanctam proficiendum , pro quater viginti libris parisiensis monete jam eidem Henrico persolutis . Et hos centum solidos censuales assignavit ipse Henricus fratribus militie Templi percipiendos super domos suas in Taillaria et Poteria Belvacensi sitas , singulis annis imperpetuum , quatuor terminis censualibus , ad usus Belvacenses , in quolibet termino vinginti et quinque solidos , post decessum tamen Emeline , matris , vel Petronille , uxoris dicti Henrici , quamcumque illarum primo decedere contigerit . Huic recognitioni venditionis facte coram nobis présentes fuerunt dicte Emelina , mater , et Petronilla , uxor ipsius Henrici , necnon et Ansellus et Hugo , fratres , et Matildis , et Agnes et Maria , sorores ejusdem Henrici et Petrus Au Croc , maritus prefate Mathildis , qui omnes istam venditionem voluerunt et approbaverunt et fidem prestiterunt corporalem coram nobis , una cum dicto Henrico , quod in illis centum solidis censualibus , contra fratres militie Templi , ratione alicujus juris , nunquam de cetero aliquid reclamarent vel facerent reclamari , per se vel per aliquem alium . Et ipse Henrieus , do prodictis centum solidis censualibus in manu nostra desaisivit se et nos ad illius petitionem et instanciam et voluntatem omnium predictarum personarum , fratres militie Templi per manum fratris Hugonis de Chaalons , une preceptoris de Soumereus , de ipsis centum solidis censualibus , modo predicto percipiendis , investivimus et eidem Hugoni , preceptori de Soumereus , liIteras istas , in testimonium et munimen tradidimus , sigillo nostro roboratas . Actum anno grade Mº CCº vicesimo , mense junio .

Gaufridus

Belvacensis

Henricus de Verzelai

Belvacensis

Terram Sanctam

Terram Sanctam

parisiensis

Henrico

Henricus

Taillaria

Poteria Belvacensi

Belvacenses

Petronille

Henrici

Emelina

Petronilla

Henrici

Ansellus

Hugo

Matildis

Agnes

Maria

Henrici

Petrus Au Croc

Mathildis

Henrico

Henrieus

Hugonis de Chaalons

Soumereus

Hugoni

Soumereus


| DE C SOLIDIS IN ELEMOSINAM COLLATIS SUPER DOMOS IN TALLIARIA . | Gaufridus , decanus Belvacensis , omnibus Xristi fidelibus presentium noticiam habituris in Domino salutem . Noverit universitas vestra quod Henricus de Vergelai , civis Belvacensis crucesignatus , antequam iter arriperet , profecturus in Terram Sanctam , in presentia nostra constitutus , ob remedium anime sue et animarum predecessorum suorum , contulit in puram et perpetuam elemosinam domui militie Templi , centum solidos annui census super domos suas in Taillaria et Poteria Belvacensibus sitas , solvendos singulis annis de domibus illis in quatuor terminis censualibus ; ita tamen quod , quamdiu Emelina , mater , et Petronilla , uxor ejusdem Henrici vixerint , quum dotalicium suum habent in prenominatis domibus , dum tamen ipse Henricus , causa peregrinationis sue adimplende , in Terra Sancta fuerit , ipse mulieres ad aliquid de predicto censu reddendum non tenebuntur , nisi gratis fecerint ; sed statim ex quo alteram dictarum mulierum decedere contigerit , ille qui hereditatem defuncte mulieris habuerit , censum predictum singulis annis dicte domui militie Templi integre persolvet , donec illam mulierem que alteram supervixerit , decedere contigerit et extunc persolvetur ille census predictus communiter de prefatis domibus , que sunt dicti Henrici . Similiter ipse Henricus , si ipsum a peregrinatione Sancte Terre contigerit redire , quamdiu vixerit , censum istum persolvet et etiam dum quocumque modo in partibus istis fuerit . Et est sciendum quod si ille qui predictas domos tenuerit censum predictum infra muros civitatis Belvacensis , fratribus militie Templi ad illorum craantum alibi excambire voluerit , bene licebit ei . Preterea sciendum est quod ipse Henricus de predicto censu , sub forma prenominata , in manu nostra se desaisivit et nos de illo censu ad petitionem ipsius Henrici , qui coram nobis fidem dedit corporalem de predictis firmiter observandis , predictos fratres militie Templi investivimus et presentes litteras ipsis tradidimus in hujus rei robur et testimonium , sigilli nostri karactere communitas . Actum anno gratie Mº CCº nonodecimo , mense martio .

Gaufridus

Belvacensis

Henricus de Vergelai

Belvacensis

Terram Sanctam

Taillaria

Belvacensibus sitas

Emelina

Petronilla

Henrici

Henricus

Terra Sancta

Henrici

Henricus

Sancte Terre

Belvacensis

Henricus

Henrici


| DE EODEM CENSU . | Gaufridus , decanus Belvacensis , omnibus Christi fidelibus litteras istas inspecturis in Domino salutem . Noverint universi quod heredes Odonis de Vergelai , quondam civis Belvacensis , et Emeline , ejus uxoris , scilicet Ansellus et Hugo , filii eorum , et Matildis , uxor ipsius Hugonis , et Agnes , et Matildis , uxor ipsius Hugonis , et Agnes , et Matildis et Maria , filie eorumdem Odonis , et Emeline , et Petrus Au Croc , maritus prefate Matildis , filie dictorum Odonis et Emeline , post decessum Henrici de Vergelai , quondam filii sepedictorum Odonis et Emeline , coram nobis constituti recognoverunt quod dictus Henricus de Vergelai , antequam iter arriperet in Terram Sanctam , contulit in puram et perpetuam elemosinam domui militie Templi centum solidos annui census et alios centum solidos annui census , dicte domui et fratribus militie Templi vendidit imperpetuum pro quater viginti libris parisiensis monete , de quibus , ut ab ipso Henrico coram nobis quondam recognitum fuit , integram receperat solutionem et illas decem libras annui census assignavit prenominate domui militie Templi annuatim percipiendas super omnes domos suas que fuerunt quondam sepedictorum Odonis de Vergelai et Emeline , ejus uxoris , patris et matris ipsius Henrici , sitas in Tailliaria et Poteria Belvacensi . Sed , post decessum psius Henrici , orta fuit quedam contentio inter predictos heredes prenominati Henrici , ex una parte , et fratres militie Templi , ex altera , super predictis elemosina et venditione ab ipso Henrico fratribus militie Templi factis . Super qua contentione , de bonorum virorum consilio amicabiliter compositum fuit sub hac forma , videlicet quod heredes sepedicti Henrici qui dictas domos de Poteria et Tailleria Belvacensi ad presens possident et illi qui post ipsos illas domos de cetero hereditarie vel per emptionem possidebunt , dictas decem libras annui census quolibet anno fratribus militie Templi , ad usus Belvaci persolvent , quatuor terminis suscriptis , videlicet : in festo Sancti Remigii quinquaginta solidos ; in Natali Domini , quinquaginta solidos ; in medio marcio , quinquaginta solidos et in Natali Sancti Johannis Baptiste , quinquaginta solidos ; ita tamen quod quicquid predictas domos hereditarie vel ratione emptionis possederit , poterit dictas decem libras annui census , sicut poterit , vel in parte , vel in toto , prefatis fratribus militie Templi alibi excambire infra muros Belvaci , sed talibus in terris quod si superedificata quoquo modo devastentur , fundus terre sive locus vacuus fratribus militie Templi ad solutionem predicti census sufficiat . Quod si fratres militie Templi excambium predicti census , ut predevisum est , nollent suscipere , vel possessores dictarum domorum eisdem fratribus militie Templi facere , ipsi fratres militie Templi elegerunt Petrum Thome et Philippum Gulam et prenominati heredes Henrici de Vergelai , Philippum Galeranni et Robertum Leprosum , cives Belvacenses , quorum arbitrio , de communi illorum assensu prolato , fratres militie Templi assignamentum et excambium dicti census suscipient . Et cum aliquem de dictis quatuor viris a prefatis partibus electis decedere contigerit , pars illa que defunctum elegit , loco defuncti alium quemcumque voluerit de civibus Belvacensibus substituet . Et super predictis omnibus firmiter et fideliter observandis et tenendis prenominati heredes dicti Henrici de Vergelai coram nobis fidem prestiterunt corporalem , predictas venditionem et donationem census a dicto Henrico de Vergelai domui militie Templi factas , ratas et gratas habentes , etiam benigne coram nobis forma sub predivisa concedentes fidemque corporalem de non reclamando aliquando per se vel per alium interponentes . Insuper sciendum est quod frater Haimo , preceptor domus militie Templi de Soumereus , predicta omnia coram nobis fideliter craantavit . In cujus rei robur et testimonium , ad petitionem partium , litteras istas sigilli nostri karactere fecimus communiri . Actum anno gratie Mº CCº vicesimo secundo , mense julio .

Gaufridus

Belvacensis

Odonis de Vergelai

Belvacensis

Emeline

Ansellus

Hugo

Matildis

Hugonis

Agnes

Matildis

Hugonis

Agnes

Matildis

Maria

Odonis

Emeline

Petrus Au Croc

Matildis

Odonis

Emeline

Henrici de Vergelai

Odonis

Emeline

Henricus de Vergelai

Terram Sanctam

Henrico

Odonis de Vergelai

Emeline

Henrici

Tailliaria

Belvacensi

Henrici

Henrici

Henrico

Henrici

Poteria

Belvacensi

Belvaci

Belvaci

Philippum Gulam

Henrici de Vergelai

Philippum Galeranni

Robertum Leprosum

Belvacenses

Belvacensibus

Henrici de Vergelai

Henrico de Vergelai

Haimo

Templi de

Soumereus


| DE VI SOLIDIS CENSUS ANNUI REDDITUS SUPER DOMUM AD INTROITUM FORI BELVACENSIS , QUE FUIT GOSCELINI DE CAILLOE . | Guido decanus , Johannes archidiaconus et Hugo de Sancto Germano , canonici Suessionenses , omnibus presentes litteras inspecturis in Domino salutem . Noverint universi quod cum querela verteretur inter fratres militie Templi , ex una parte et Guidonem de Basseia , civem Belvacensem , et Agnetem , ejus uxorem , ex altera , coram nobis , auctoritate apostolica , super centum solidis annui census quos Petrus de Gailloue , quondam frater dicte Agnetis , donaverat et legaverat in perpetuam elemosinam dictis fratribus , super hereditatem suam percipiendos et super quadam vinea sita apud Gailloue , quam Rogerus de Cailloue , quondam frater dictorum Petri et Agnetis , similiter eisdem fratribus legaverat . Tandem , de bonorum virorum consilio , inter eos est amicabiliter compositum , ita videlicet quod dicta vinea sita apud Cailloue pretaxatis Guidoni et Agneti et heredibus suis in perpetuum remanebit pro viginti solidis parisiensium annui census , et tam illos viginti solidos quam prediccos centum solidos censuales assignaverunt dicti Guido et Agnes , singulis annis , super domum suam sitam in introitu fori Belvacensis , que fuit quondam Goscelini de Cailloue , percipiendos a fratribus memoratis quatuor terminis censualibus , videlicet in Nativitate beati Johannis Baptiste , triginta solidos ; in festo Sancti Remigii , triginta solidos ; in Natali Domini , triginta solidos et in medio marcio , triginta solidos , tali conditione quod dictus Guido et Agnes , ejus uxor , vel eorum heredes , quandocumque eis placuerit , predictas sex libras censuales alibi fratribus militie Templi poterunt assignare , annuatim terminis predictis percipiendas , sufficienter cum laude sepedictorum fratrum et aliorum bonorum virorum , ita quod census predictus bene salvus sit in assignamento quod Guido vel Agnes , ejus uxor , vel heredes eorum alibi fecerint predictis fratribus competenter . Sciendum est preterea quod triginta solidi qui solebant , singulis annis ad clausum Pasche reddi eisdem fratribus de domo sua predicta , nichilominus debent reddi , sicut solebant ante hujus pacis reformationem . De supradictis vero tenendis et firmiter observandis dictus Guido fidem interposuit corporalem . In cujus rei testimonium litteras istas sigillorum nostrorum munimine fecimus roborari . Actum anno Domini Mº CCº vicesimo , mense junio .

Guido

Johannes

Hugo de Sancto Germano

Suessionenses

Guidonem de Basseia

Belvacensem

Agnetem

Petrus de Gailloue

Agnetis

Gailloue

Rogerus de Cailloue

Petri

Agnetis

Cailloue

Guidoni

Agneti

Guido

Agnes

Belvacensis

Goscelini de Cailloue

Natali Domini

Guido

Agnes

Guido

Agnes

Guido


| DE EODEM . | Notum sit omnibus tam presentibus quam futuris quod Ego Ediva , domina de Monchiaco , post mortem Nevelonis mariti mei , cum essem absque marito , consessi et confirmavi donum quod contengebat michi jure hereditario . Quod etiam donum dictus Neyelo , maritus meus , in bona vita sua , pro salute anime sue et mee et nostrorum , dedit et concessit Deo et militie Templi , scilicet annualia Beate Marie de Monchiaco imperpetuum possidenda , ut quocumque modo qualibet dictarum prebepdarum vacaverit , yei quocumque pacto de persona ad personam transierit , unnius anni beneficium integrum , quociens hoc acciderit , predicti milites Templi accipient . Quod ut ratum permaneat , presentem cartam meo sigillo munivi . Datum anno gratie M° C° LXX° VII° .

Ego Ediva

Monchiaco

Nevelonis

Neyelo

Monchiaco


| DE C SOLIDIS ANNUI CENSUS SUPER QUADAM VINEA APUD CAILLOE . | Ego magister Bovo , clericus domini regis , custos regalium Belvacensium , presentium attestatione notum facio universis présentes litteras inspecturis quod cum querela verteretur coram nobis , auctoritate apostolica , super centum solidis et quadam vinea sita apud Cailloue , inter fratres militie Templi , ex una parte et Guidonem de Basseia , civem Belvacensem et Agnetem , ejus uxorem , ex altera , tandem dictus Guido de Basseia et Agnes , ejus uxor , adversus dictos fratres militie Templi de eadem querela compositionem coram nobis fuisse factam . Recognoverunt fidem pacis firmiter observande , interponentes corporalem , sicut inferius est annotatum , sub hac forma : Guido decanus , Johannes archidiaconus et Hugo de Sancto Germano , canonici Suessionenses , omnibus presentes litteras inspecturis in Domino salutem . Noverint universi quod cum querela verteretur inter fratres militie Templi , ex una parte et Guidonem de Basseia , civem Belvacensem , et Agnetem , ejus uxorem , ex altera , coram nobis , auctoritate apostolica , super centum solidis annui census quos Petrus de Gailloue , quondam frater dicte Agnetis , donaverat et legaverat in perpetuam elemosinam dictis fratribus , super hereditatem suam percipiendos et super quadam vinea sita apud Gailloue , quam Rogerus de Cailloue , quondam frater dictorum Petri et Agnetis , similiter eisdem fratribus legaverat . Tandem , de bonorum virorum consilio , inter eos est amicabiliter compositum , ita videlicet quod dicta vinea sita apud Cailloue pretaxatis Guidoni et Agneti et heredibus suis in perpetuum remanebit pro viginti solidis parisiensium annui census , et tam illos viginti solidos quam prediccos centum solidos censuales assignaverunt dicti Guido et Agnes , singulis annis , super domum suam sitam in introitu fori Belvacensis , que fuit quondam Goscelini de Cailloue , percipiendos a fratribus memoratis quatuor terminis censualibus , videlicet in Nativitate beati Johannis Baptiste , triginta solidos ; in festo Sancti Remigii , triginta solidos ; in Natali Domini , triginta solidos et in medio marcio , triginta solidos , tali conditione quod dictus Guido et Agnes , ejus uxor , vel eorum heredes , quandocumque eis placuerit , predictas sex libras censuales alibi fratribus militie Templi poterunt assignare , annuatim terminis predictis percipiendas , sufficienter cum laude sepedictorum fratrum et aliorum bonorum virorum , ita quod census predictus bene salvus sit in assignamento quod Guido vel Agnes , ejus uxor , vel heredes eorum alibi fecerint predictis fratribus competenter . Sciendum est preterea quod triginta solidi qui solebant , singulis annis ad clausum Pasche reddi eisdem fratribus de domo sua predicta , nichilominus debent reddi , sicut solebant ante hujus pacis reformationem . De supradictis vero tenendis et firmiter observandis dictus Guido fidem interposuit corporalem . In cujus rei testimonium litteras istas sigillorum nostrorum munimine fecimus roborari . Actum anno Domini Mº CCº vicesimo , mense junio .

Bovo

Belvacensium

Cailloue

Guidonem de Basseia

Belvacensem

Agnetem

Guido de Basseia

Agnes

Guido

Johannes

Hugo de Sancto Germano

Suessionenses

Guidonem de Basseia

Belvacensem

Agnetem

Petrus de Gailloue

Agnetis

Gailloue

Rogerus de Cailloue

Petri

Agnetis

Cailloue

Guidoni

Agneti

Guido

Agnes

Belvacensis

Goscelini de Cailloue

Natali Domini

Guido

Agnes

Guido

Agnes

Guido


| DE X SOLIDIS ANNUI CENSUS SUPER DOMO GREGORII MOLENDINARII . | Constituti coram nobis , Gregorius Molendinarius et Agnes , ejus uxor , promiserunt se reddituros , fide data , fratribus militie Templi Belvaci commorantibus , octo libras et sexdecim solidos a festo Omnium Sanctorum proximo venturo in annum , ita quod si ad dictum terminum dictum debitum non solveretur , predicti fratres super domum dictorum Gregorii et Agnetis , uxoris sue , sitam in foro Belvacensi , quei fuit Philippi Molendinarii , decem solidos annui redditus quolibet anno percipient . Actum anno Domini Mº CCº quadragesimo , sabbato post festum sancti Remigii .

Gregorius Molendinarius

Agnes

Templi Belvaci

Gregorii

Agnetis

Belvacensi

Philippi Molendinarii


| DE EODEM . | Gregorius dictus Molendinarius promisit , fide data , se redditurum fratribus militie Templi quinque solidos pro censu de Natali et decem de censu sancti Remigii , infra quindenam . Datum anno Domini Mº CCº XLº sexto , die lune post festum sancti Justi .

Gregorius

Molendinarius

Natali


| TESTAMENTUM PETRI THOME . | Ego Petrus Thome , quondam civis Belvacensis , crucesignatus , iter peregrinationis arripiens in Terram Sanctam , nolens aliquo modo decedere intestatus , de rebus meis , anno Domini Mº CCº XXXº nono , mense junio , disposui in hunc modum : In primis lego infirmarie Sancti Lazari Belvacensis centum solidos annui census ; Hospitalarie Belvacensi , quadraginta solidos census ; abbatie de Ressons , quadraginta solidos census ; Sancto Simphoriano , decem solidos census ; Hospitalarie Sancti Thome Pauperum Clericorum , decem solidos census ; Sancto Pantaleoni de Belvaco , viginti solidos census ; parti capellanie quam tenet dominus Albinus in ecclesia Sancti Michaelis , viginti solidos census , ita quod socius ejus qui partem capit cum ipso in capellania illa , nichil capiet in illis viginti solidos ; ecclesie Panthemontis , viginti solidos census ; uxori Deodati Ad Matres , quadraginta solidos census ; filie Henrici Monetarii , nepotis mei , ad faciendam ipsam monialem , quadraginta solidos census et viginti libras parisis in donum ; filie Mathei Audier , quadraginta solidos census , ad faciendam ipsam monialem ; filie Berneri Normanni , quadraginta solidos census , ad ipsam maritandam ; Agneti Tourpine , quadraginta solidos census ; Theobaldo , monetario , vinginti solidos census , in recompensationem census quem dedit lilie sue moniali ; cuidam filiarum Radulfi de Paris , decem libras ad ipsam maritandam . Residuum autem , tam mobilium quam censuum meorum , relinquo ordinationi executorum meorum , distribuendum pro anima mea , prout viderint expedire ; ita videlicet quod si aliquid de predictis censibus legatis rionprierit . restauratio fiat de residuo census mei . Hujus autem testamenti constitui executores priorem domus fratrum predicatorum de Belvaco , presbiterum Sancti Pantheleonis , quicumque fuerit templarius , magistrum Jocionem de Bellomonte , Girardum Asinum , Deodatum Ad Matres et Emelinam de Frumentaria . Si autem , Deo volente , de peregrinatione mea rediero , predicta omnia ad me redibunt et de ipsis meam faciam voluntatem . Si vero omnes isti executores ad exequendum testamentum istud interesse non potuerint , vel noluerint , volo quod quicquid a tribus illorum super predictis fuerit ordinatum , firmum sit et stabile . Si autem aliquis omnium predictorum quibus legatum facio , contra ordinationem et dispositionem meam venerit , legatum quod ei facio nullius sit valoris , sed , secundum ordinationem executorum meorum , de legato illo pro anima mea fiat .

Ego Petrus Thome

Belvacensis

Terram Sanctam

Sancti Lazari Belvacensis

Belvacensi

Ressons

Sancto Simphoriano

Pantaleoni de Belvaco

Albinus

Sancti Michaelis

Panthemontis

Deodati Ad Matres

Henrici Monetarii

Mathei Audier

Berneri Normanni

Agneti Tourpine

Theobaldo

Radulfi de Paris

Belvaco

Sancti Pantheleonis

Jocionem de Bellomonte

Girardum Asinum

Deodatum Ad Matres

Frumentaria


| DE VI SOLIDIS ANNUI CENSUS SUPER PREDALE ET DOMUM SITAM ANTE DOMUM PRESBITERI SANCTI MARTINI . | Omnibus presentes litteras inspecturis , officialis Belvacensis , salutem in Domino . Universitati vestre notum facimus quod , in nostra constituti presentia , Johannes dictus de Sonjons et Eremburgis , uxor ejus , cives Belvacensis , recognoverunt se vendidisse imperpetuum , pari assensu et pro communi utilitate atque necessitate sua , fratribus militie Templi , sex solidos censuales , quos se habere dicebant super quoddam pradale situm retro domum suam , ante domum presbiteri Sancti Martini Belvacensis , quod tenebat Petrus de Calceia , de fondo terre dictorum fratrum , ut dicebant , quod quidem pradale circumdatum est gardino Emeline Olarie , in duabus partibus , et contiguum est domui Petri Hodoart , in latere , pro sexaginta solidis parisis sibi persolutis , ut coram nobis recognoverunt . Voluerunt autem et concesserunt dicti Johannes et Eremburgis et ad hoc se obligaverunt quod dicti sex solidi censuales reddantur de cetero , tam de predali predicto , quam de domo sua ante sita , que est de fundo terre dictorum fratrum , ut dicebant ; quam etiam de toto escaemento quod expectant habere in domo que fuit Simonis Botarii , avunculi dicti Johannis , contigua domui ipsius Johannis . Dicta vero Eremburgis , que in predictis dotem habebat , ut dicebat , doti sue sponte et expresse , quantum ad dictos sex solidos censuales pertinet renuntiavit , ut coram nobis recognovit , facta sibi prius recompensatione sufficienti a dicto Johanni , marito suo alibi , pro dote supradicta sicut ipsa coram nobis confessa est , et tam ipsa quam Johannes , maritus ejus , fidem coram nobis prestiterunt corporalem quod de cetero contra predictam venditionem venire non présument , per se vel per alium , ratione alicujus juris , sive dotis titulo , sive alia ratione , sed ipsam dictis fratribus contra omnes , ad usus et consuetudines civitatis Belvaeensis , legitime garandizabunt . In cujus rei testimonium presentes litteras sigillo curie Belvasensis fecimus communiri . Actum anno Domini Mº CCº XXXº octavo , mense mayo , ultima die mensis .

Belvacensis

Johannes dictus de Sonjons

Eremburgis

Belvacensis

Sancti Martini Belvacensis

Petrus de Calceia

Petri Hodoart

Johannes

Eremburgis

Simonis Botarii

Johannis

Johannis

Eremburgis

Johanni

Johannes

Belvaeensis

Belvasensis


| DE DOMO RADULPHI DE RUOLIO SITA IN VICO SANCTI MARTINI . | R . , decanus Belvacensis , omnibus presentes litteras inspacturis in Domino salutem . Noverint universi quod cum fratres militie Templi de Belvaco traxissent in causam coram nobis Balduinum de Ruolio , civem Belvacensem , proposuerunt contra ipsum quod Radulphus , quondam pater ipsius Balduini , consuete reddiderat eisdem fratribus quatuor solidos et quatuor denarios censuales , pro quadam domo sita in vico Sancti Martini , quam de ipsis tenebat . Unde petebant dictum Balduinum , tanquam heredem ipsius Radulphi , compelli ad censum predictum , singulis annis reddendum , cum viginti tribus solidis et quatuor denariis de arreragiis dicti census non soluti . Tamdem , mediantibus bonis viris , ita compositum est inter ipsos : quod dicti fratres prefato Balduino remiserunt sex solidos et quatuor denarios de censu supradicto , cum arreragiis predictis , concedentes eidem Balduino domum illam tenendam de ipsis et possidendam ad octo solidos annui census eisdem fratribus de cetero reddendos . Et ipse Balduinus , per compositionem predictam promisit , fide data coram nobis , se positurum in meliorationem dicte domus , decem libras turonensium , ab instanti festo sancti Remigii in annum , et se redditurum de cetero dictis fratribus , singulis annis , dictos octo solidos censuales . In cujus rei testimonium presentes litteras sigillo nostro fecimus roborari . Actum anno Domini Mº CCº XXXº sexto , mense julio .

Belvacensis

Belvaco

Balduinum de Ruolio

Belvacensem

Radulphus

Balduini

Sancti Martini

Balduinum

Radulphi

Balduino

Balduino

Balduinus


| DE DOMO LAURENTII CAILLEU , IN VICO SANCTI JOHANNIS . | Omnibus présentes litteras inspecturis , officialis Belvacensis , in Domino salutem . Notum vobis facimus quod , cum fratres militie Templi coram nobis traxissent in causam Laurentium Cailleux , proposuerunt contra ipsum quod ipse detinebat et possidebat quamdam domum , que fuit quondam Richardi dicti Asini , sitam in parrochia Sancti Johannis Belvacensis , de qua domo fondus terre pertinebat ad dictos fratres , ut dicebant . Unde , cum idem Laurentius clauserit hostium dicte domus , ita quod per fondum terre dictorum fratrum non posset aliquis intrare vel exire , in prejudicium ipsorum et gravamen , petebant ut ipse faceret tale hostium super fundum suum quod posset claudi et aperiri , secundum consuetudinem Belvaci et sicuti hostium in dicta domo fuerat antea , claudens et aperiens . Dictus vero Laurentius se possidere dictam domum et fundum terre illius domus pertinere ad fratres militie Templi coram nobis in jure recognovit , promittens pro bono pacis , fide sua interposita , quod ipse infra Ascencionem Domini proximo venturam , faciet in dicta domo super fundum terre dictorum fratrum hostium claudens et aperiens , siciiti antea fuerat . Datum die jovis post Jubilate , anno Domini Mº CCº XXXº septimo .

Belvacensis

Laurentium Cailleux

Richardi

Asini

Belvacensis

Laurentius

Belvaci

Laurentius


| DE DOMO SUBTUS MOLENDINUM SANCTI LAURENTII SUPER AQUAM . | Officialis Belvacensis , omnibus présentes litteras inspecturis in Domino salutem . Noverint universi quod cum inter fratres militie Templi Iherosolimitani , ex una parte , et ecclesia Sancti Symphoriani Belvacensis , ex altera , coram priore Sancti Quintini in Insula , unico judice a domino papa delegato , questio verteretur , super eo quod dicti fratres dicebant quod fundus domus que fuit quondam Philippi de Bello Leporario , site in Belvaco , subtus molendinum Sancti Laurentii Belvacensis , super aquam , versus domum Petri de Bello Leporario , ad dictos fratres pertinebat et quod fuerunt in possessione percipiendi quadraginta solidos censuales super domum illam annuatim et eos percipere consueverunt , et cum dicta ecclesia Sancti Symphoriani diceret se habere quadraginta solidos de supercensu super domum illam , petebant dicti fratres , cum essent priores in percipiendo censu , secundum usus et consuetudines Belvacensis civitatis , quod ipsa ecclesia teneret domum illam in manu sua et redderet dictis fratribus quadraginta solidos censuales annuatim , vel permitteret dictos fratres de domo illa suam facere voluntatem , cum derelicta a possessione fuisset , quia nimio censu erat onerata et quittaret dictis fratribus quadraginta solidos supradictos . Tandem super dicta controversia compositum fuit inter partes , pro bono pacis , coram nobis , tali forma quod dicta ecclesia Sancti Symphoriani recognoscens dictos fratres priores esse in percipiendo censu predicto , quittavit coram nobis dictos quadraginta solidos censuales dictis fratribus in perpetuum , quos dicebat se habere super dictam domum de supercensu et dicti fratres , pro dicta quitatione dederunt dicte ecclesie Sancti Symphoriani decem solidos censuales quos habebant dicti fratres super domum Thome de Lihus , sitam in vico Sancti Symphoriani Belvacensis , inter domum Petri Thome , ex una parte , et cellarium de Fossa , ex alia , quatuor solidos , et super domum Radulfi Juyse , sitam in vico qui vocatur Beldeduit , inter domum Rogeri Vetule , ex una parte , et domum Rose Quadrigarie , ex altera , sex solidos . In cujus rei testimonium litteras istas sigillo curie Belvacensis fecimus roborari . Actum anno Domini Mº CCº XXX º sexto , mense februario .

Belvacensis

Templi

Iherosolimitani

Belvacensis

Sancti Quintini

Insula

Philippi de Bello Leporario

Belvaco

Sancti Laurentii Belvacensis

Petri de Bello Leporario

Sancti Symphoriani

Belvacensis

Sancti Symphoriani

Thome de Lihus

Sancti Symphoriani Belvacensis

Petri Thome

Fossa

Radulfi Juyse

Beldeduit

Rogeri Vetule

Rose Quadrigarie

Belvacensis


| DE UNA CONSUETUDINE ET XII DENARIIS SITIS IN PARROCHIA SANCTI SALVATORIS ANTE DOMUM NOEL DE BAILES . | Officialis curie Belvacensis omnibus presentes litteras inspecturis in Domino salutem . Noverint universi quod , constituti in presentia nostra , Emelina de Ruella , relicta Ivonis de Calvomonte , quondam civis Belvacensis et Johannes , filius suus , recognoverunt et concesserunt se vendidisse in perpetuum , pari assensu et pro communi necessitate et utilitate sua , fratribus militie Templi Iherosolimitani , unam consuetudinem et duodecim denarios annui et perpetui census , quos habebant de fondo terre super domum et totum tenamentum auod fuit anendam Philippi de Beaulevrier , civis Belvacensis , situm super aquam , in parrochia Sancti Salvatoris Belvacensis , ante domum quondam Noeli de Baailles , sicuti se habet illud tenamentum , vacuum et edificatum ante et retro ab una aqua usque ad aliam , ut dicitur , pro quatuor libris parisis , de quibus , ut dicebant , eis satisfactum est . Et dictum censum venditum cum omni jure et dominio quod in illo et in prodicto tenamento habebant , vel quoquo niodo habere possent , dicti Emelina et Johannes , filius suus , in manu nostra resignarunt et , sub fide inter , posita de non reclamando aliquo tempore per se vel per alium , ralione alicujus juris , dictis fratribus militie Templi , coram nobis in perpetuum quittaverunt , promittentes , sub fide sua , dictum censum venditum de fondo terre dicti tenamenti , predictis fratribus militie Templi ad usus et consuetudines Belvaci legitime garantizaturos . In cujus rei testimonium litteras istas sigillo curie Belvacensis fecimus roborari . Actum anno Domini Mº CCº XXXº quinto , mense decembri .

Belvacensis

Emelina de Ruella

Ivonis de Calvomonte

Belvacensis

Johannes

Iherosolimitani

Philippi de Beaulevrier

Belvacensis

Sancti Salvatoris Belvacensis

Noeli de Baailles

Emelina

Johannes

Belvaci

Belvacensis


| DE EODEM . | Omnibus présentes litteras inspecturis , B . , decanus Belvacensis , salutem in Domino . Notum vobis facimus quod , constitutus coram nobis , Symon Bardoul recognovit se non habere censum aliquem fundi terre in domo et tenamento quod fuit Philippi de Bello Leporario , sito super aquam , ante domum que fuit Noëli de Baaylles , et , si quem fundum vel censum fundi in dictis domo et tenamento haberet , ipse Symeon fratribus militie Templi eumdem in perpetuum quitavit et dicti fratres eidem Symeoni , pro quitatione illa facta , questionem quam contra ipsum Symeonem movebant , occasione dicti tenamenti et aliorum , coram judicibus delegatis benigniter remiserunt . Datum in octabis Sancti Martini hyemalis , anno Domini Mº CCº XXXº septimo .

B

Belvacensis

Symon Bardoul

Philippi de Bello Leporario

Noëli de Baaylles

Symeon

Symeoni

Symeonem


| DE FEODO , TERRIS , VINEIS ET REDDITIBUS TEMPLO COLLATIS . | Ego Katherina , Blesensis et Claromontensis comitissa , omnibus notum facio quod Odo de Angeviler se ipsum Deo et domui Templi obtulit et universa que possidebat in villa que Nuilli nuncupatur , videlicet in terris , in vineis , in pratis et in hominibus et unum feodum militis ligium , quem ab eo possidet Florentinus de Nova villa , libere et sine reclamatione alicujus , in perpetuam elemosinam eidem domui contulit , assensu et voluntate Rogonis et Florencii de Angeviller et Symonis de Noeroi , militum , jam dicti Odonis nepotum . Ego autem , pro comite , domino meo Iherosolimam profecto , de cujus feodo hoc procedit , sine cujus assensu hoc esse non poterat , hoc volui et concessi et garantizandum et tenendum firmiter manu cepi . Quod ut ratum sit et firmum , litteris commendo et sigillo meo confirmo . Actum Parisius . anno gratie Mº CCº tercio , mense junii die quarta .

Katherina

Blesensis

Claromontensis

Odo de Angeviler

Nova

Rogonis

Florencii de Angeviller

Symonis de Noeroi

Odonis

Iherosolimam

Parisius


| DE DOMO QUE FUIT RADULPHI FOURMAGE , IN VICO SANCTI ANDREE . | Omnibus presentes litteras inspecturis officialis Belvacensis , salutem in Domino . Noverint universi quod in nostra constituti presentia Johannes de Senonis , clericus , et Euphemia , ejus uxor , pro se et liberis ipsius E . recognoverunt se reddidisse fratribus militie Templi quandam domum sitam in vico Sancti Andree , que fuit Radulfi Formache , quam domum ipsa Eufemia et ejus liberi tenebant a dictis fratribus , sub annuo censu , ut ipsa et ejus liberi coram nobis recognoverunt , quittantes dictis fratribus dictam domum in perpetuum , tam dictus J . quam dicta Eufemia , ejus uxor , pro se et liberis suis . Datum die mercurii post festum sancti Martini hyemalis , anno Domini M° CC° XXX° nono .

Belvacensis

Johannes de Senonis

Euphemia

Radulfi Formache

Eufemia

Eufemia


| DE DOMO QUE FUIT FRATRIS RADULPHI FORMAGE . | Officialis Belvacensis omnibus présentes litteras inspecturis , in Domino salutem . Noverint universi quod , constitutus coram nobis , frater Ricardus , provisor domus militie Templi Iherosolimitani de Belvaco , recognovit coram nobis pro se et confratribus suis se tradidisse Odoni dicto de Soyssons , laniario , civi Belvacensi , domum quandam quam idem frater Ricardus et contrat Ces sui memorati habebant in parrochia Sancti Andree Belvacensis sitam , que fuit quondam fratris Radulphi Pormache , dicte militie Templi conversi , ad annuum censum decem et septem solidos et duorum denarios , ad festum sancti Remigii solvendorum hereditarie , in perpetuum possidendam , promittens idem frater R . , pro se et confratribus suis dicto Odoni et ejus heredibus contra omnes per predictum annuum censum legitimam se portare garandiam ; ita tamen quod dictus Odo sub fide sua interposita infra biennium in meliorationem ejusdem domus usque ad centum solidos parisis apponere tenetur . In cujus rei testimonium litteras istas sigillo curie Belvacensis fecimus roborari . Actum anno Domini M° CC° XXX° nono , mense novembri .

Belvacensis

Ricardus

Iherosolimitani de Belvaco

Odoni

Soyssons

Belvacensi

Ricardus

Belvacensis

Radulphi Pormache

Odoni

Odo

Belvacensis


| DE QUITATIONE DOMUS JOHANNIS DICTI THOME ET AELIDIS , EJUS UXORIS . | Omnibus presentes litteras . . . officialis Belvacensis . . . Notum vobis facimus quod Johannes Cincerius dictus Thome et Aelidis , ejus uxor , quitaverunt spontanei coram nobis fratribus militie Templi quicquid ipsi habebant vel habere poterant aliqua ratione ex parte dicte Aelidis , in quadam domo sita apud Sanctum Andream in vico Sancti Andree , inter domum Balduini Capet et domum que fuit Yvonis de Meso , cum omnibus appenditiis dicte domus ante et retro vacuis et edificatis , fidem prestantes corporalem coram nobis quod contra dictam quitationem non venient in futurum et quod in dicta domo sive appendiciis , contra dictos fratres nichil de cetero reclamabunt , vel per alium facient reclamari . Actum anno Domini Mº CCº XLº quinto , die veneris post Misericordia Domini .

Belvacensis

Johannes Cincerius dictus Thome

Aelidis

Aelidis

Sanctum Andream

Balduini Capet

Yvonis de Meso


| DE DOMO QUE FUIT RADULPHI FORMAGE , IN VICO SANCTI ANDREE . | Recognovit coram nobis Philippus , filius Arnulfi Sutoris , de Abbecourt , se debere fratribus militie Templi decem et septem solidos et duos denario censuales , solvendos singulis annis in festo sancti Remigii , super domum que fuit Radulfi Formache , sitam in vico Sancti Andree Belvacensis , quos promisit coram nobis se redditurum , fide data , dictis fratribus , infra quindenam beati Andree apostoli de apostoli de termino sancti Remigii , de arreragiis dicti census , cum duobus denariis , pro expensis fratrum dictorum . Actum anno Domini Mº CCº XLº sexto , die martis post festum Omnium Sanctorum .

Philippus

Arnulfi Sutoris

Abbecourt

Radulfi Formache

Belvacensis


| DE XL SOLIDIS REDDITUS TERRE . | Notum sit omnibus tam presentibus quam futuris quod ego , Bartholomeus Aignels , dono Deo et Beate Marie et fratribus milicie Templi , pro animabus patris et matris mee et parentum meorum , in puram et perpetuam elemosinam , quadraginta solidatos redditus terre , duobus locis terre mee percipiendos , scilicet infra festum Omnium Sanctorum solvendos singulis annis . Et ut hec donatio in perpetuum firma et stabilis et inconcussa permaneat , presentem paginam sigilli mei impressione signavi . Actum anno gratie Mº ducentesimo septimo decimo , mense junii .

Bartholomeus Aignels


| DE II SOLIDIS ANNUI CENSUS SITIS IN PARROCHIA SANCTI LAURENTII SUPER DOMUM QUE FUIT JOHANNIS FALINE . | Officialis Belvacensis omnibus presentes litteras inspecturis , in Domino salutem . Noverint universi quod , constituti coram nobis Galterus Faber , de porta Santi Johannis Belvacensis et Basilia , ejus uxor , recognoverunt et concesserunt se vendidisse in perpetuum , pari assensu et pro communi necessitate atque utilitate sua , fratribus militie Templi , duos solidos annui et perpetui census quos habebant ex elemosina , ut dicitur , domini Arnulfi dicti Talevaz quondam presbiteri de Tilleel , facta prefate Basilie super domum que fuit quondam Johannis Sabine , filii quondam Hugonis Eberti , sitam in parrochia Sancti Laurentii Belvacensis , versus portam Bragelle , in fondo , ut dicitur , dictorum fratrum militie Templi , pro duodecim solidis par . de quibus , ut dicebant dicti Galterus et Basilia , ejus uxor jam eis integre satisfactum est et tam ipse Galterus Faber , quam prenominata Basilia , ejus uxor , in nullo coacta , ut dicebat , sed mera et spontanea voluntate sua , dictos duos solidos annui census venditos cum omni jure quod in illis ipsos quoquo modo contingebat , in manu nostra resignaverunt et sub fide sua interposita de non reclamando aliquo tempore per se vel per alium , ratione alicujus juris , dictis fratribus militie Templi coram nobis in perpetuum quitaverunt , promittentes sub fide sua se dictis fratribus militie Templi super illis duobus solidis censualibus venditis ad usus et consuetudines Belvaci legitimam portare garandiam . In cujus rei testimonium presentes litteras sigillo curie Belvacensis fecimus roborari . Actum anno Domini Mº CCº XXXº octavo , in die festi sancti Remigii , in capite octobris .

Belvacensis

Galterus Faber

Belvacensis

Basilia

Arnulfi

Talevaz

Tilleel

Johannis Sabine

Hugonis Eberti

Sancti Laurentii Belvacensis

Bragelle

Galterus

Basilia

Galterus Faber

Basilia

Belvaci

Belvacensis


| DE II SOLIDIS ANNUI CENSUS SUPER DOMUM QUE FUIT BALDUINI ODONIS . | Quum generatio prétérit et generatio advenit , in communem tam successorum quam presentium veritatis notitiam sit quod ego Galterus Tirellus , ad eternam cupiens pervenire felicitatem , necnon et pro animabus ancessorum meorum , dedi et concessi in perpetuam elemosinam fratribus militie Templi duos solidos de censu supra domum lapideam Balduini Odonis , quam de me obtinebat , cum integro tenemento ejusdem domus , usque ad aquam ; ita quod Balduinus vel ejus heres successive prefatam domum cum integro tenemento obtinebit a prememoratis fratribus quiete et absolute , tali siquidem conditione quod sepedictus Balduinus hereditarie duos solidos prefatos de censu , per singulos annos , in festo beati Remigii , prefatis teneatur persolvere . Actum anno gratie Mº CCº octavo .

Galterus Tirellus

Balduini Odonis

Balduinus

Balduinus


| DE QUINQUAGINTA LIBRIS FRATRIS GARINI . | Nos , Petrus Bequet et Guido Ruffus , majores communie Belvaci ; nos quoque , pares ejusdem communie , scilicet Theobaldus Strabo , Petrus Balduini , Johannes de Ruella , Petrus Brunus , Johannes Viarius , Bernerus Caillou , Henricus de Ponte , Gregorius Molendinarius , Philippus Milonis , Balduinus Capet et Laurentius de Bonlers , totum etiam consilium ac universa totius dicte communie communitas , notum facimus omnibus presentes litteras inspecturis quod nos , de communi consilio et voluntate , pro negocio et utilitate totius communie nostre Belvaci , vendidimus et concessimus dilectis concivibus nostris Warino de Vergelai et Ifemie , uxori sue , pro trecentis et quadraginta libris parisis quas ab ipsis integre recepimus et in utilitatem et usum totius communie nostre convertimus , quinquaginta libras parisis de redditu , quamdium ipsi vixerint , sive in hoc seculo , sive in religione , eisdem vel eorum certo mandato in civitate Belvaci , singulis annis in die beate Marie Magdalene integre persolvendas , ita quod , defuncto altero , eorum reliqus qui supervixerit , quicumque eorum fuerit , sive Warinus , sive Ifemia , quamdiu vitam in corpore habebit , loco et termino predicto totum redditum predictum quinquaginta librarum , singulis annis , sicut dictum est , percipiet integre et habebit ; ita quod , post obitum utriusque eorumdem Warini et Ifemie , uxoris sue , ipsorum heredes , vel aliquis ex parle eorum in predicto redditu nichil penitus poterunt reclamare . Si vero contingat ipsos habitum religionis suscipere , ipsi facient quod capitulum loci litteras quitationis nobis tradet , quod , post eorum decessum , capitulum illud in predicto redditu , vel occasione v illius redditus , nichil reclamavit . Hic siquidem redditus propter talliam vel propter aliam occasionem que contingere possit non retinebitur , quin predictis Warino et Ifemie , vel alteri eorum qui supervixerit , singulis annis , sicut dictum est , persolvatur , ita quod , post obitum utriusque eorum , nos et tota communia Belvaci a solutione dicti redditus quitti remanebimus in perpetuum et immunes . Et si forte dicti Warinus et Ifemia , uxor sua , aliquo tempore pro defectu dicti redditus solutionis aliquo modo costamenta vel dampna incurrerint , nos omnia costamenta et damna illa eisdem Warino et Ifemie , vel uni eorum , per solum juramentum suum sine alia probatione plenarie restaurabimus . Omnes autem cenventiones predictas , sicut in presenti scripto divise sunt , legitime , firmiter et bona fide nos esse observaturos , juramento prestito , firmavimus . Et sic facient omnes qui post nos in bailliam majoritatis et paritatis succedent et omnes qui consilium juraverint , quamdiu dictus redditus duraverit persolvendus . In cujus rei robur et testimonium presentes litteras sigillo communie Belvacensis fecimus communiri . Actum anno Domini Mº CCº XXXº sexto , mense julio .

Nos

Petrus Bequet

Guido Ruffus

Belvaci

Theobaldus Strabo

Petrus Balduini

Johannes de Ruella

Petrus Brunus

Johannes Viarius

Bernerus Caillou

Henricus de Ponte

Gregorius Molendinarius

Philippus Milonis

Balduinus Capet

Laurentius de Bonlers

Belvaci

Warino de Vergelai

Ifemie

Belvaci

Warinus

Ifemia

Warini

Ifemie

Warino

Belvaci

Warinus

Ifemia

Warino

Ifemie

Belvacensis


| DE OCTO SOLIDIS DE CENSU APUD BONUM GENU . | Capitulum Beati Michaelis Belvacensis , universis ad quos presens pagina pervenerit , salutem in perpetuum . Universitati vestre notificetur quod Benerus monacus , canonicus Beati Michaelis , Theobaldo , fratri suo , cum in domo Templi reciperetur in fratrem , octo solidos de censu apud Bovis Genu , super vineam unam et duo curtaligia sitos , in elemosinam concessit . Qui , per tres terminos reddi debent , videlicet duos sol , ad Assumptionem Beate Marie ; quatuor sol , ad festum Sancti Luciani ; duos sol , ad medium martium . Istos vero octo sol , prefatus Theobaldus domui Templi Belvaci , pro anima sua , in elemosinam perpetuam contulit . Quod ut inviolabile permaneat , presentes litteras sigillo sancti patroni nostri Michaelis munivimus . Actum anno M° CC° IIII° .

Beati Michaelis Belvacensis

Benerus

Beati Michaelis

Theobaldo

Bovis Genu

Theobaldus

Templi Belvaci

Michaelis


| DE TRIBUS SOLIDIS DE CENSU APUD LARDIERES SUPER TOTAM TERRAM DE MERU . | Omnibus presentes litteras inspecturis officialis Belvacensis , in Domino salutem . Universitati vestre notum facimus quod in nostra constituta presentia , domicella Gila , relicta Guillermi de Leurmaisons , de Larderiis , obligavit se , tanquam heres patris sui , quod de cetero imperpetuum , singulis annis ad octabas sancti Remigii , reddet fratribus militie Templi tres solidos censuales , pro dicto patre , super terram suam de Meru . In cujus rei testimonium presentes litteras , ad petitionem dicte domicelle Gile , sigillo curie Belvacensis fecimus communiri . Actum anno Domini Mº CCº XXXº octavo , mense junio .

Belvacensis

Gila

Guillermi de Leurmaisons

Larderiis

Meru

Gile

Belvacensis


| DE VINEA APUD CLARUMMONTEM , QUE DICITUR CHANTEPIE . | Ego Philippus , Dei gratia Belvacensis electus , universis fidelibus imperpetuum . Ad noticiam tam futurorum quam presentium volumus pervenire quod veniens ante nos Matildis de Harmis concessit et in elemosinam per manum nostram dedit fratribus Templi Iherosolimitani presentialiter , vineam quam apud Claromontem habebat in vico qui vicitur Caritepie , salva sorte burgensis qui eam in vadio tenebat . Dedit autem eisdem , post suum decessum , domum suam apud Nuelli et tres arpennos vinee domui illi contiguos et propre sitos . Concessit etiam quod singulis annis quoad viveret , dimidium modium vini eisdem fratribus daret , pro hujus donationis et elemosine recognitione . Ceterum cognitum est ab eadem M . quod pater suus , Radulfus de Ponte , prescriptam vineam de Cantepie fratribus prescripti Templi conceissit , post decessum jamdicte M . habendam . Ipsa vero , sicut prediximus , vineam illam eisdem per manum nostram presencialiter in elemosinam contradidit . Hanc autem et etiam predictas donationes ante nos facias presenti scripto et sigilli nostri impressione , testium quoque qui affuerunt subscriptione confirmavimus . S . Lancelini decani , S . Henrici de Centpuiz , S . magistri Aufredi , S . Drogonis , fratris de Templo , S . Ebrardi Senescalci , S . Henrici de Monte , S . Warneri , militis de Braiella , S . Godardi de Claromonte . Actum Belvaci , anno Incarnati Verbi Mº Cº LXXIXº .

Philippus

Belvacensis

Matildis de Harmis

Claromontem

Caritepie

Nuelli

Radulfus de Ponte

Cantepie

S.

Lancelini

Henrici de Centpuiz

Aufredi

Drogonis

Templo

Ebrardi Senescalci

Henrici de Monte

Braiella

Godardi de Claromonte

Belvaci


| DE VI SOLIDIS CENSUALIBUS APUD AUTHOLIUM . | Ego Nevelo de Autolio , miles , notum facio universis presentes litteras inspecturis quod cum dominus Hugo de Autolio , miles , quondam pater meus , habitum religionis fratrum militie Templi Iherosolimitani suscepisset , ipse contulit in perpetuam elemosinam dictis fratribus militie Templi sex solidos annui et perpetui redditus super totum censum suum de Autolio . De quibus sex solidis annui redditus promitto me redditurum singulis annis in perpetuum dictis fratribus militie Templi quatuor solidos parisis ad festum sancti Remigii , in capite octobris , de parte mea census predicti de Autolio et Henricus , frater meus , coram me promisit se redditurum fratribus predictis militie Templi , de parte sua census memorati , duos solidos parisis residuos annuatim in perpetuum ad festum sancti Remigii supradictum . Et ad hoc ego et dictus Henricus , frater meus , heredes nostros obligamus . Quod ut ratum sit et firmum , presentes litteras sigillo meo roboravi . Actum anno Domini Mº CCº XXXº nono , mense junio .

Nevelo de Autolio

Hugo de Autolio

Templi

Iherosolimitani

Autolio

Autolio

Henricus

Henricus


| DE QUINQUAGINTA SOLIDIS APUD MERU QUOS DEBENT HEREDES DE ANOLIO . | Philippus , Dei gratia Belvasensis episcopus , omnibus qui presentes litteras inspexerint salutem in Domino . Noverint universi presentes pariter et futuri quod Willermus de Anolio , miles , illius Hugonis de Anolio , in presentia nostra constitutus , cognovit se dedisse venerabili militie Templi quinquaginta solidos parisiensium , singulis annis percipiendos in redditibus de Meru , in Natali ; ita etiam quod de eisdem redditibus non licebit fratribus ejus ac eorum heredibus in eisdem redditibus plus quam quinque solidos recipere , donec templarii de domo Willermi singulis annis quinquaginta solidos parisiensium habuerint . Hoc autem factum est , concedentibus fratribus suis Hugone Juniore , Radulfo , de cujus feodo donum illud est ; Guidonc milite , Galtero et Girardo . Quod ut firmum et inconcussum permaneat , presentem paginam sigilli nostri fecimus munimine roborari . Actum anno Domini Mº CCº . Datum apud Bragellam , die Sancti Nicholai .

Philippus

Belvasensis

Willermus de Anolio

Hugonis de Anolio

Meru

Natali

Willermi

Hugone Juniore

Radulfo

Guidonc

Galtero

Girardo

Bragellam

Sancti Nicholai


| DE XX SOLIDIS CENSUA LIBUS SUPER MEDIETATE CUJUSDAM FEODI APUD ANOLIUM . | Omnibus presentes litteras inspecturis officialis domini R . , electi Belvacensis , in Domino salutem . Notum facimus universis quod cum dominus Ricardus , frater militie Templi , coram nobis fecisset citari Petrum de Loesmcsous , proposuit contraipsum quod idem R . et alii fratres militie Templi , predecessores ejus in capellania beati Pantaleonis Belvacensis , in qua dictus dominus R . commoratur commorantes , conserverunt recipere annis singulis ad eodem Petro viginti sol parisis super medietatem eujusdam feodi siti apud Anolium , in pratis , terris arabilibus et hospitibus . Unde petebat ab ipso Petro illos viginti sol parisis annis singulis sibi reddi ipgumque , ad hoc faciendum , compelli . Dictus autem Petrus , in nostra presentia constitutus , recognovit in judicio , coram nobis , quod ipse consuetudinarie reddiderat ipsi domino R . et aliis fratribus , predecessoribus suis dicte militie , annuatim in festo Omnium Sanctorum , viginti sol parisis , super medietatem cujusdam feodi siti apud Anolium , in pratis , terris arabilibus et hospitibus quem tenet idem a domino A . de Anolio , decano Belvacensi , ex parte uxoris ipsius Petri ; qui feodus fuit patris uxoris sue . De quo feodo Renoldus Parmentarius aliam medietatem tenebat de dicto domino , A . , decano Belvacensi . Et nos injunximus ipsi Petro de Loesmesons ut infra festum Omnium Sanctorum reddat domino Ricardo , fratri militie Templi , dictos viginti sol , super medietatem feodi supradicti et ut de cetero annis singulis reddat fratribus militie Templi viginti sol super illam medietatem , termino supradicto . Actum anno Domini Mº CCº XXXº nono , in crastino octabarum beati Dyonisii .

R

Belvacensis

Ricardus

Petrum de Loesmcsous

R

Belvacensis

R

Petro

Anolium

Petro

Petrus

Anolium

A. de Anolio

Belvacensi

Petri

Renoldus Parmentarius

Belvacensi

Petro de Loesmesons

Ricardo


| DE DUOBUS MODIIS FRUMENTI ET DUOBUS MODIIS AVENE APUD MALREGARD QUOS SOLVIT ABBATIA FRIGIDIMONTIS . | Notum sit tam futuris quam presentibus Willelmum et Petrum , dominos Gerborredi , concessisse fratribus Templi illam elemosinam suam quam eis dedit Melias de Hodeine , scilicet duos modios frumenti et duos modios avene , de territorio de Malregart . Hos scilicet modios prefatos , annis singulis in quadragesima , Belvacum , ad domum Sancti Pantaleonis monachi de Fremont debent adducere . Hoc etiam Sagalo et Balduinus , ejus filius et alii qui prius contradictores erant , benigne concesserunt . Hoc autem factum est apud Sanctum Geremarum Flaviaci , in presentia Radulfi Rufelli et Begneri de Erencort , fratrum Templi , astantibus Stephano , abbate Mortui Maris et Willermo , abbate de Alneto , et Sagalone , cellario de Prato , et fratre Rainaldo de Fornival , et fratre Philippo de Malregart et multis aliis . Hoc iterum deinceps a predictis dominis , scilicet Willelmo et Petro Gerboredi , confirmatum est , teste Lamberto capellano et Stephano , fratre domini Petri et aliis quampluribus , anno quod supra .

Willelmum

Petrum

Gerborredi

Melias de Hodeine

Malregart

Belvacum

Sancti Pantaleonis

Fremont

Sagalo

Balduinus

Sanctum Geremarum Flaviaci

Radulfi Rufelli

Begneri de Erencort

Stephano

Mortui Maris

Willermo

Alneto

Sagalone

Prato

Rainaldo de Fornival

Philippo de Malregart

Willelmo

Petro Gerboredi

Lamberto

Stephano

Petri


| DE HOSPITIBUS . . . APUD . | Quia plerumque bone fidei contractus in questionem redeunt et in oblivionem convertuntur , negocia que perhenniter rata et inconcussa volumus observari , litterarum apicibus dignum ducimus annotare . Notum sit igitur universis presentem paginam inspecturis , quod ego Petrus de Grandivilla , dominus de Hussai , dedi in perpetuam elemosinam fratribus milicie Templi , pro salute anime mee , Johannem Buletel et Hauvis , feminam ejus , et omnem justiciam , assensu et voluntate uxoris mee , Gile nomine , cui , pro jam dictis Johanne scilicet et Hauvis , Theobudum de Mares pro dote sua assignavi . Hoc autem concesserunt omnes fratres mei . Concessit autem Nanterus de Grandivilla et ejus uxor Basilia et liberi eorum . Hoc autem , ut ratum et firmum permaneat , sigilli mei munimine roboravi . Testes sunt : Petrus , sacerdos de Harmis et decanus ; Radulfus , presbiter de Ponction ; Galo , miles ; Henricus Chotardus , Johannes Morellus , Odo de Valle , Robertus de Cuarville , Odo , frater ejus , anno ab Incarnatione Domini Mº CCº decimo .

Petrus de Grandivilla

Hussai

Johannem Buletel

Hauvis

Gile

Johanne

Hauvis

Theobudum de Mares

Nanterus de Grandivilla

Basilia

Petrus

Harmis

Radulfus

Ponction

Galo

Henricus Chotardus

Johannes Morellus

Odo de Valle

Robertus de Cuarville

Odo


| DE EODEM . | Philippus , Dei gratia Belvacensis episcopus , universis fidelibus presentis pagine noticiam habituris salutem in Domino . Sciant omnes présentes pariter et futuri quod Petrus de Geronvilla donavit Deo et fratribus militie Templi in elemosinam totam censivam quam Johannes Bulethez tenet apud Tillart , ex parte uxoris sue et etiam matre uxoris ejusdem , ad viginti duos denarios de censu et quicquid ad eandem censivam pertinet . Hanc elemosinam approbavit Guido , miles de Attainvilla , homo noster , de cujus feodo pendet elemosina , salvo omni jure alieno , et fratres militie Templi concesserunt nobis et eidem Guidoni militi , quod in eadem censiva non recipient in hospitem hominem de dominio nostro , sive feodo , nisi de licentia nostra . In cujus rei robur et testimonium presentem paginam sigilli nostri munimine fecimus roborari , anno gratie Mº CCº duodecimo , mense julio .

Philippus

Belvacensis

Petrus de Geronvilla

Tillart

Guido

Attainvilla

Guidoni


| DE MASURA ANTE MOLENDINUM SITA APUD TYLLARD . | Ego Johannes de Harmis , miles , notum facio universis litteras istas inspecturis quod ego contuli in puram et perpetuam elemosinam , ob remedium anime mee , fratribus militie Templi , masuram quandam quam habebam et in alodium tenebam apud Tillard , sitam ante molendinum quod dicitur molendinum Sancti Luciani , sicuti divisa est masura illa a vado , usque ad masuram que fuit quondam Maugeri Fabri , cum hospite in illa masura manente et cum omni justicia , jure et dominio que in illis masura et hospite habebam , nichil penitus michi vel heredibus meis in ipsis retinens . Et dictam masuram cum hospite supra manente dictis fratribus militie Templi contra omnes per jus legitime teneor garandire . Quod ut ratum sit et firmum , litteras istas sigillo meo roboravi . Actum anno Domini Mº CCº XXº septimo , mense martio .

Johannes de Harmis

Tillard

Sancti Luciani

Maugeri Fabri


| DE EADEM MASURA . | Milo , divina miseratione Belvacensis episcopus , omnibus litteras istas inspecturis , in Domino salutem . Noverint universi quod Johannes de Harmis , miles , coram nobis et de assensu et voluntate nostra contulit in puram et perpetuam elemosinam fratribus militie Templi quandam masuram quam habebat et in alodium tenebat , ut dicebat , sitam apud Tillaart , ante molendinum quod dicitur molendinum Sancti Luciani , sicuti divisa est masura illa a vado usque ad masuram que fuit quondam Maugeri Fabri , cum hospite in illa masura manente et cum omni justicia , jure et dominio que in eisdem masura et hospite habebat ; nichil omnino sibi vel heredibus suis in ipsis retinens . Et de dictis masura et hospite supra manente et de omni justicia , jure et dominio que in illis habebat dictus Johannes miles , prenominatos fratres militie Templi , nomine elemosine perpetue , investivit , promittens super illa elemosina contra omnes per jus se legitimam portare garandiam . In cujus rei robur et testimonium presentes litteras sigillo nostro fecimus communiri . Actum anno Domini Mº CCº septimo , mense martio .

Milo

Belvacensis

Johannes de Harmis

Tillaart

Sancti Luciani

Maugeri Fabri

Johannes


| DE HOSPITIBUS DE HARMIS . | Omnibus presentes litteras inspecturis magistur Robertus de Avregniaco , officialis Belvacensis , in Domino salutem . Noverint universi quod Robertus Abrubans et Ascelina , uxor ejus et Odo , frater ipsius Roberti , in nostra presentia constituti , recognoverunt pari assensu vendidisse , pro necessitate et utilitate eorum , fratri Johanni , dicto Grate , preceptori de Somerous , fratri milicie Templi , nomine Templi , quoddam pratum situm apud Harmes , inter Tarain et pratum monachorum de Frigido Monte , pro novem libris parisis de quibus recognoverunt sibi satisfactum fuisse , fiduciantes quod per se , vel per alios , contra dictam venditionem de cetero non venient et quod super hoc debitam garantiam , secundum usus et consuetudines patrie portabunt . Et quia dicta Ascelina , uxor dicti Roberti , in dicto prato dotem habebat , in recompensationem illius dotis idem Robertus donavit et assignavit et terciam partem cujusdam terre sue site ad Crucem Albam , apud Harmes ; quam recompensationem dicta Ascelina gratenter accepit . Insuper dicta Ascelina renuntiavit omni juri , si quod habebat vel habere poterat in dicto prato , ratione dotis hereditatis , seu qualibet alia de causa , et fide prestita corporali , promisit quod dictam venditionem spontanea voluntate faciebat et non coacta . In cujus rei memoriam et testimonium , presentes litteras fecimus annotari et sigillo curie Belvacensis communiri . Actum anno Domini Mº CCº tricesimo , feria tercia post festum beati Barnabe apostoli .

Robertus de Avregniaco

Belvacensis

Robertus Abrubans

Ascelina

Odo

Roberti

Johanni

Grate

Somerous

Harmes

Tarain

Frigido Monte

Ascelina

Roberti

Robertus

Crucem Albam

Harmes

Ascelina

Ascelina

Belvacensis


| DE PRATO NOSTRO SITO APUD HARMES . | Omnibus presentes litteras inspecturis officialis curie Belvacensis in Domino salutem . Noverint universi quod , in nostra constituti presentia , Henricus dictus Clericus , de Harmes , et Aelidis , ejus uxor , recognoverunt se vendidisse , pari assensu et pro communi utilitate ac necessitate sua , fratribus militie Templi , quoddam pratum quod habebant apud Harmes , situm ad Islellum de Waubereourt , circiter septem quateria continens , pro decem libris parisis sibi persolutis , ut eoram nobis recognoverunt , ad duos denarios censuales eidem Henrico et ejus heredibus , ad festum sancti Remigii in octobri annuatim persolvendos . Et quia dicta Aelidis in jamdicto prato dotem habebat , ipsa , in nullo coacta , sed spontanea voluntate sua , ut eoram nobis recognovit , quicquid dotis vel alterius juris in prenominato prato habebat , exceptis duobus denariis censualibus predictis , una cum Henrico , marito suo , in manu nostra resignavit et dictis fratribus in perpetuum quitavit . Dictus vero Henricus , eidem Aelidi , uxori sue , in recompensationem dotis quam in prenominato prato habebat , totum manerium suum de Harmes coram nobis donavit . Quam recompensationem dicta Aelidis gratanter recepit et pro dote supradicta sibi bene sufficere dicebat . Et tam ipsa quam Henricus , maritus ejus , fidem coram nobis prestiterunt corporalem quod de cetero in dicto prato ab ipsis vendito nichil reclamabunt vel facient reclamari per se vel per alium , ratione alicujus juris , sive dotis titulo , ex parte dicte Aelidis , sive alia ratione , nisi tantum censum prenominatum , sed dictum pratum sepedictis fratribus , ad usus et consuetudines patrie et contra omnes ad censum predictum garantizabunt . In cujus rei testimonium presentes litteras sigillo curie Belvacensis , salvo jure alieno , fecimus communiri . Actum anno Domini Mº CCº XXX º quarto , mense martio , sabbato ante Letare Jérusalem .

Belvacensis

Henricus

Clericus

Harmes

Aelidis

Harmes

Waubereourt

Henrico

Aelidis

Henrico

Henricus

Aelidi

Harmes

Aelidis

Henricus

Aelidis

Belvacensis

Letare Jérusalem


| DE TRIBUS MODIIS VINI EMPTI APUD NULLI A BARTHOLOMEO CHOKARD . | Ego frater Haimardus , preceptor bajulie domus militie Templi de Soumerues ceterique ejusdem bajulie fratres militie Templi , notum facimus universis litteras istas inspecturis quod nos emimus a Bartholomeo Cloart et Aelidi , ejus uxore , de Nuilli juxta Clarummontem in Belvasinio , tres modios vini annui redditus super omne tenementum quod de nobis tenent apud dictam villam de Nuilli , percipiendos singulis annis de omnibus vineis quas de nobis tenent ex parte utriusque illorum , in dicta villa de Nuilli et in vindemiis . Et si forte contigerit quod aliquo anno in omnibus predictis vineis prefatorum Bartholomei et Aelidis , ejus uxoris , tres modii vini non fuerint , anno sequenti tantum facient quod pro duobus annis sex modios vini integre perceperimus . Hujus vero predicte emptionis Petrus Thome , civis Belvacensis et Helvidis , ejus uxor , de suo proprio denarios pro quibus empta fuit , pro nobis solverunt , tali tamen conditione quod quamdiu vixerit alter illorum , dictos tres modios vini singulis annis infra festum Omnium Sanctorum ad omnes sumptus nostros in domum illorum , apud Belvacum adducemus . Quos tres modios vini prefati Petrus Thome et Helvidis , ejus uxor , post decessum utriusque illorum , ad remedium animarum suarum , domui militie Templi in perpetuam elemosinam contulerunt . Quod ut ratum et firmum permaneat , ego , frater Haimardus , de assensu dictorum fratrum militie Templi de bajulia de Soumerues , litteras illas sigillo nostro feci communiri . Actum anno gratie Mº CCº vicesimo tercio , mense februario .

Haimardus

Soumerues

Bartholomeo Cloart

Aelidi

Nuilli

Clarummontem

Belvasinio

Nuilli

Nuilli

Bartholomei

Aelidis

Hujus

Petrus Thome

Belvacensis

Helvidis

Belvacum

Petrus Thome

Helvidis

Haimardus

Soumerues


| DE ROBERTO ABRIBANT DE HARMES . | Omnibus presentes litteras inspecturis , officialis Belvacensis salutem in Domino . Universitati vestre notum facimus quod , cum abbas et conventus Frigidimontis ecclesie coram nobis traxissent in causam Robertum Abribant de Harmes , super eo quod dicebant quod ipse Bobertus , tanquam banarius tenebatur molere ad molendinum ipsorum de Harmes et diffinitiva sentencia lata esset , pro dictis abbate et conventu contra ipsum R . et , per appellationem ad viros religiosos abbatem et priorem Sancte Genovefe Parisiensis , fuisset auctoritate aposlolica causa delata , tandem de bonorum consilio tractatum fuit de pace inter partes , et frater Rogerius , monachus et procurator dicte ecclesie , de voluntate et assensu dictorum abbatis et conventus , prout in litteris eorumdem vidimus contineri et Robertus Abribant , de assensu et voluntate fratris Danyelis , magistri tunc temporis ballivie Belvacini et fratris Ricardi , capellanorum ordinis militie Templi , qui dicebant ipsum Robertum , esse hospitem suum , amicabiliter , sub pena edcem librarum in dominum Stephanum , capellanum domini Belvasensis et custodem curie Belvasensis , tam de principali querela , quam de expensis compromiserunt , promitentes sub eadem pena quod quicquid idem dominus Stephanus super predictis ordinaret , alte et basse observarent . Qui quidem dominus Stephanus dicto fratre Rogero , pro abbate et conventu et dicto Roberto Abribant prosequi appellationi sue renuntiavit , presentibus dictum suum coram nobis protulit in hunc modum : videlicet quod dictus Robertus et heredes sui bannarii in posterum ad dictum molendinum remanentes , ita quod omni tempore tres minas ad boistellum ad dictum molendinum illud molent , dicte ecclesie , pro expensis in lite factis quadraginta solidos parisis solvet idem Robertus , terminis subnotatis , videlicet ad festum Omnium Sanctorum , viginti solidos et ad iddem festum , anno revoluto , viginti solidos et renuntiaverunt partes omnibus instrumentis in lite habitis , tam auctoritate ordinaria quam auctoritate delegatorum . Actum anno Domini Mº CCº XXXº VIIIº , mense mayo , in vigilia Ascencionis Domini .

Belvacensis

Frigidimontis

Robertum Abribant de Harmes

Bobertus

Harmes

Sancte Genovefe Parisiensis

Rogerius

Robertus Abribant

Danyelis

Belvacini

Ricardi

Robertum

Stephanum

Belvasensis

Belvasensis

Stephanus

Stephanus

Rogero

Roberto Abribant

Robertus

Robertus


| COMPROMISSIO INTER ABBATEM ET CONVENTUM FRIGIDI MONTIS ET R . ABRIBANT . | Omnibus Christi fidelibus presentes litteras inspecturis , abbas ecclesie Frigidi Montis , Belvacensis dyocesis , salutem in Domino . Noverint universi quod , cum inter nos et ecclesiam nostram et Robertum Abribant coram officialem Belvacensem super eo quod dicebamus ipsum Robertum esse bannarium nostrum ad molendinum nostrum de Harmes , questio verteretur et diffmitiva sententia lata fuisset pro nobis , contra ipsum super hoc , in curia Belvacensi , et ex parte ipsius Roberti , sedem apostolicam appellatum et ad abbatem et priorem Sancte Genovefe parisiensis littere impetrate . Tandem , de bonorum consitio , nos pro nobis et ecclesia nostra et Robertus Abribant antedictus , de assensu et voluntate fratris Ricardi , de ordine militie Templi , capellani Sancti Pantaleonis Belvacensis , qui dicit ipsum Robertum esse hospitem fratrum militie Templi , sub pena decem librarum in dominum Stephanum , custodem sigilli curie Belvacensis , tam de principali querela , quam de expensis in lite factis compromisimus , fatum et gratum habituri quicquid idem dominus Stephanus alte et basse super premissis duxerit faciendum . Actum anno Domini M° CC° XXX° octavo .

Frigidi Montis

Belvacensis

Robertum Abribant

Belvacensem

Robertum

Harmes

Belvacensi

Roberti

Sancte Genovefe

Robertus Abribant

Ricardi

Sancti Pantaleonis Belvacensis

Stephanum

Belvacensis

Stephanus